title: Kasvikset

text: WHO:n mukaan riittävällä hedelmien ja vihannesten nauttimisella pelastettaisiin vuosittain 2,7 miljoonaa henkeä. Hedelmien ja vihannesten nauttimisen niukkuus sisältyy World Health Report 2003 mukaan 10 vaarallisimman kuolinsyyn listalle. Alhaisen hedelmien ja vihannesten syönnin on arvioitu aiheuttavan 19 % maha- ja suolistosyövistä, 31 % iskeemisista sydäntaudeista ja 11 % kohtauksista maailmanlaajuisesti.


title: Kasvikset

text: British Medical Journalissa 2014 julkaistun 16 tutkimuksen ja 830 000 potilaan koostetutkimuksen mukaan kasvisten suotuisat vaikutukset kasaantuvat päivittäisen saannin kasvaessa 400 grammaan asti. Sitä enemmän kasviksia syövät eivät todennäköisesti saa lisähyötyjä.


title: Stefanus VI

text: Stefanus VI oli paavina touko-kesäkuusta 896 – heinä-elokuulle 897. Hän oli toiminut Anagnin piispana paavi Formosuksen nimittämänä. Stefanuksen paaviksi valintaan johtaneita tapahtumia ei tunneta, mutta tiedetään, että hän oli Roomassa tuohon aikaan valtaa käyttäneen Spoleton suvun suosiossa.


title: Stefanus VI

text: Stefanus VI muistetaan parhaiten hänen edeltäjänsä edeltäjän paavi Formosuksen jäännösten kohtelusta. Spoletojen painostuksesta Stefanus kaivatutti Formosuksen ruumiin ylös haudasta syytettyjen penkille. Ruumis tuomittiin, siltä riistettiin paavilliset tunnusmerkit ja leikattiin oikean käden sormet. Sitten se haudattiin, mutta kaivettiin vielä kerran ylös ja heitettiin Tiber-jokeen.


title: Stefanus VI

text: Näytösoikeudenkäynti aiheutti raivoa Formosuksen kannattajissa, ja vaikka se oli Spoletojen järjestämä, se johti Stefanuksen vangitsemiseen ja myöhemmin kuristamiseen hengiltä.


title: Stefanus VI

text: Huomaa: Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä ennen kuin hän kuoli sydänkohtaukseen.


title: Bonifatius VI

text: Bonifatius VI oli paavina 11. huhtikuuta 896 – 26. huhtikuuta 896. Hänen valintansa ajoittui keskelle paavi Formosuksen kuolemaa seurannutta sekasortoa. Hän oli paavina vain viisitoista päivää, minkä jälkeen hän toisten lähteiden mukaan kuoli kihtiiin, toisten mukaan joutui väistymään Stefanus VI:ta tukeneiden Spoleton suvun ja heidän kannattajiensa painostuksesta.


title: Stefanus V

text: Stefanus V oli paavina syyskuusta 885 – 14. syyskuuta 891. Fotiosta koskevissa kiistoissa hän jatkoi paavi Pyhä Nikolaus I:n jyrkkää linjaa. Hän nousi paaviksi joulukuussa 885 ilman että asiasta olisi sovittu frankkien kuninkaan Kaarle Paksun kanssa. Kuningas pahastui ja epäsi paavilta apujoukot taisteluissa saraseenejä vastaan. Paavi kääntyi silloin Guido Spoleton, Italian mahtavimman ruhtinaan puoleen. Kaarle Paksun kuoltua paavi joutuikin kruunaamaan Guidon Rooman keisariksi ja Italian kuninkaaksi. Tuohon aikaan oli useita kilpailevia mahtimiehiä jotka käyttivät kuninkaan ja keisarin titteliä.


title: Stefanus V

text: Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä, ennen kuin hän kuoli sydänkohtaukseen.


title: Pyhä Hadrianus III

text: Pyhä Hadrianus III syntyi Roomassa, kuoli elo-syyskuussa 885 lähellä San Cesario sul Panaroa (Modena) oli paavina 17. toukokuuta 884 – elo-syyskuuhun 885. Hadrianuksen valtakausi oli ongelmallista aikaa. Pian valtaan astumisensa jälkeen hän matkusti säätyläispäiville Wormsiin nykyisen saksan alueelle frankkien kuningas Kaarle Paksun luo keskustelemaan saraseenien aiheuttamasta uhkasta ja frankkien vallanperimyksestä. Paluumatkallaan hän menehtyi lähellä Modenaa ja hänet haudattiin Nonantolaan.


title: Marinus I

text: Marinus I oli paavina joulukuusta 882 – 15. toukokuuta 884. Ennen paaviksi tuloaan hän oli Caeren piispa, mikä teki valinnasta kiistanalaisen, sillä paavi oli tuohon aikaan ennen kaikkea Rooman piispa, eikä piispan oletettu hylkäävän yhtä hiippakuntaa toisen hyväksi. Ennen kuin hän nousi itse paaviksi, hän oli ollut kolmen eri paavin lähettiläänä Konstantinopolissa, joka kerta keräämässä tietoja Konstantinopolin patriarkka Fotiosta koskevan kiistan ratkaisemiseksi.


title: Jan Egil Storholt

text: Jan Egil Storholt (s. 13. helmikuuta 1949 Løkken, Norja) on norjalainen entinen pikaluistelija, jonka uran huippuvuodet ajoittuivat 1970-luvun loppupuoliskolle.


title: Jan Egil Storholt

text: Storholt oli nuorena lupaava luistelija ja voitti maansa juniorien mestaruuden vuonna 1969. Seuraavana vuonna hän oli menettää henkensä kaivosonnettomuudessa ja uran jatko oli vaakalaudalla, mutta muutamassa vuodessa Storholt teki paluun kansalliselle huipulle. Vuonna 1973 monet norjalaiset huippuluistelijat ryhtyivät ammattilaisiksi, mutta Storholt ei ollut heidän joukossaan. Kuitenkin vasta Johs Tenmannin tultua norjalaisluistelijoiden valmentajaksi Storholt alkoi saavuttaa menestystä kansainvälisellä tasolla.


title: Jan Egil Storholt

text: Itävallan Innsbruckissa pidetyissä vuoden 1976 talviolympialaisissa Storholt voitti olympiakultaa 1 500 metrillä Neuvostoliiton Juri Kondakovia vastaan käydyn kaksinkamppailun päätteeksi. Vuosina 1977 ja 1979 Storholt voitti Euroopan mestaruuden. Kaikkiaan seitsemänä vuonna hän sijoittui EM-kisoissa neljän parhaan joukkoon, mukana hopeaa vuodelta 1980 ja pronssia 1978. Yleisluistelijoiden MM-kisoissa hän sijoittui vuosina 1977–1979 hopealle Eric Heidenin takana.


title: Jan Egil Storholt

text: Vuonna 1977 käydyssä Norjan ja Neuvostoliiton välisessä maaottelussa Alma-Atan Medeossa olosuhteet olivat otolliset ja Storholt luisteli silloiset maailmanennätykset 1 500 metrillä (1.55,18) ja yleiskilpailussa (163,221). Lisäksi hän luisteli yhteensä viisi henkilökohtaista ennätystä, mitkä riittivät aateliskalenterin ykköspaikkaan. Kaikkiaan hän oli urallaan aateliskalenterin ykkösenä kahdesti, aikaväleillä 10. maaliskuuta 1977–3. huhtikuuta 1977 ja 19. maaliskuuta 1978–4. huhtikuuta 1978, yhteensä 30 päivää.


title: Machairodontinae

text: Machairodontinae on kissaeläinten ("Felidae") sukupuuttoon kuollut alaheimo, johon kuului monia kadonneita sapelihammaskissoja kuten "Smilodon".


title: Machairodontinae

text: Tribukset ja suvut


title: André Hoffmann

text: André Hoffmann (s. 11. elokuuta 1961 Itä-Berliini) on entinen itäsaksalainen pikaluistelija.


title: André Hoffmann

text: Uransa alkupuolella Hoffmann oli yleisluistelija, parhaana arvokisasijoituksenaan EM-kisojen viides sija vuodelta 1985. 13. tammikuuta hän luisteli 3 000 metrillä ja pienessä yleiskilpailussa uudet maailmanennätykset (4.03,31 ja 161.158). Vuonna 1986 hän ryhtyi keskittymään sprintti- ja keskimatkoille koska tulokset yleiskilpailuissa eivät muuttuneet paremmiksi.


title: André Hoffmann

text: Kaudella 1987–1988 Hoffmann voitti kaksi maailmancupin osakilpailua 1 500 metrillä. Häntä ei kuitenkaan laskettu kyseisellä matkalla ennakkosuosikkien joukkoon saman vuoden kevättalvella käydyissä Calgaryn talviolympialaisissa. Kisoissa hän kuitenkin teki uuden maailmanennätyksen 1.52,06 ja voitti kultamitalin vain kuuden sadasosasekunnin erolla Yhdysvaltain Eric Flaimiin. Hän jatkoi luistelu-uraansa vielä kahden kauden ajan ilman mainittavampaa menestystä.


title: Nimravinae

text: Nimravinae on sukupuuttoon kuollut heimoon Nimravidae (”valesapelihammaskissoihin”) kuulunut kissamaisten petoeläinten alaheimo. Nimravinit elivät Pohjois-Amerikassa, Euroopassa ja Aasiassa eoseenin lopulta mioseenille noin 40–7 miljoonaa vuotta sitten. Keskittyneenä Pohjois-Amerikkaan, Nimravinaen sopeutumislevittäytyminen eoseenilta oligoseenille oli ensimmäinen suuri radiaatio kissamaisilla petoeläimillä.


title: Andreas Krieger

text: Andreas Krieger (syntymänimeltään Heidi Krieger, s. 20. heinäkuuta 1966 Berliini) on entinen saksalainen kuulantyöntäjä. Hän on syntynyt tytöksi ja kilpaili naisten sarjassa, mutta nykyään hän elää miehenä.


title: Andreas Krieger

text: Krieger kilpaili DDR:n naisten yleisurheilujoukkueessa. Kuten monet muut johtavat DDR:n urheilijat aikanaan, myös Krieger oli mukana maan systemaattisessa dopingvalmennuksessa. Hänelle annettiin hänen tietämättään testosteronia sisältävää dopingainetta. Tämän johdosta hänen kehonsa maskulinisoitui. Ulkoisen olemuksen muutos meni dopingin vaikutuksesta hänessä niin pitkälle, että hän päätti, ettei yritä peruuttaa sitä vaan vie sen pitemmälle. Tämän johdosta hän jatkoi mieshormonin käyttöä, kävi läpi samanlaisia kirurgisia operaatioita kuin naisesta mieheksi -transsukupuoliset, vaihtoi nimensä Heidista Andreakseksi sekä sosiaalisen sukupuoliroolinsa naisellisesta miehekkääksi.


title: Andreas Krieger

text: Vuonna 2000 hän oli yhtenä todistajana entistä DDR:n pitkäaikaista urheilun ykkösjohtaja Manfred Ewaldia vastaan, joka tuomittiin 22 kuukauden ehdolliseen vankeuteen. Myös hänen apurinsa, johtava urheilulääkäri Manfred Höppner sai 18 kuukauden ehdollisen tuomion. Heidät todettiin vuosina 1974–1989 DDR:n urheilun dopingohjelmaa johtamalla ja toteuttamalla edistäneen ruumiinvamman tuottamista 20 saksalaiselle naisurheilijalle.


title: Andreas Krieger

text: Andreas Krieger on naimisissa entisen uimarin Ute Krausen kanssa. Kriegerin mukaan on nimetty palkinto, joka jaetaan vuosittain Saksassa dopingin vastaisessa taistelussa ansioituneille henkilöille.


title: Nimravidae

text: Nimravidae on sukupuuttoon kuollut kissamaisten petoeläinten heimo, jonka fossiileja on löydetty Pohjois-Amerikasta, Euroopasta ja Aasiasta. Ne tunnetaan joskus nimellä valesapelihammaskissat erotukseksi aidoista sapelihammaskissoista jotka kuuluivat varsinaisten kissaeläinten heimoon (Felidae).


title: Nimravidae

text: Barbourofelidit luokiteltiin aiemmin Nimravidaen alaheimona, kunnes ne vuonna 2004 eroteltiin omaksi heimokseen Barbourofelidae.


title: Nimravidae

text: Nimravidit ilmestyivät varhaisella oligoseenilla noin 35 miljoonaa vuotta sitten, ja selviytyivät myöhäiselle mioseeni- ajalle 8 miljoonaa vuotta sitten. Niillä oli pitkät, matalat ruumiit ja pitkät hännät. Niiden huomiota herättävät yläkulmahampaat ("sapelit") olivat pidemmät kuin nykyisillä kissoilla, mutta eivät yhtä pitkät kuin aidoilla sapelihammaskissoilla, kun taas niiden alakulmahampaat olivat suhteellisesti pidemmät.Peigné "et al". (2003) tutkimuksen pohjalta, muokattu Averianov "et al". (2016) mukaan.


title: Sverre Farstad

text: Sverre Farstad (8. helmikuuta 1920 Lademoen – 27. maaliskuuta 1978) oli norjalainen urheilulahjakkuus, joka saavutti parhaan menestyksensä pikaluistelussa. Hän oli eräs parhaista norjalaisista pikaluistelijoista toisen maailmansodan jälkeisinä vuosina.


title: Sverre Farstad

text: Kansainvälisen debyyttinsä Farstad teki EM-kisoissa vuonna 1947 ja voitti kaikkien yllätykseksi pronssimitalin, vaikka oli vain kaksi viikkoa aiemmin ollut Norjan mestaruuskisoissa yhdeksäs. Myöhemmin samana vuonna Oslon Bislettillä käydyissä MM-kisoissa hän saavutti hopeaa. Hän voitti kisoissa 500 ja 1 500 metrin erät ja sijoittui 5 000 metrillä toiseksi 2,2 sekuntia Suomen Lassi Parkkiselle jääneenä. Mestaruus karkasi häneltä viimeisellä matkalla. Seuraavana vuonna Sankt Moritzin talviolympialaisissa hän voitti kultamitalin 1 500 metrillä silloisella olympiaennätyksellä 2.17,6.


title: Sverre Farstad

text: Vuonna 1949 Farstad voitti EM-kultaa Davosissa. 500 ja 1 000 metrin matkat hän voitti suurella erolla, ja vaikka Hjalmar Andersen luisteli 10 000 metrillä uuden maailmanennätyksen, jäi hän silti Farstadista pisteen päähän. Farstad tekikin silloisen maailmanennätyksen 188,958 pistettä (41,8 - 8.15,4 - 2.13,9 - 17.39,7), joka olikin kautta aikain ensimmäinen ISU:n hyväksymä virallinen maailmanennätys. Se alitti Ivar Ballangrudin 11 vuotta aiemmin samalla radalla tekemän ennätyksen kahdella pisteellä.


title: Sverre Farstad

text: Pikaluistelun lisäksi Farstad saavutti Norjan-mestaruusmitaleita myös painonnostossa ja soudussa. Vuonna 1947 hänelle myönnettiin Egebergs Ærespris -kunniapalkinto. Parhaimmillaan Farstad oli aateliskalenterin kolmannella sijalla vuosina 1949–1950.


title: Tukholman kaupunginkirjasto

text: Tukholman kaupunginkirjasto () sijaitsee Ruotsin pääkaupungissa Tukholmassa, Vasastadenin kaupunginosassa, Norrmalmin kaupunginosa-alueella. Kirjasto sisältää noin 700 000 eri kirjaa.


title: Tukholman kaupunginkirjasto

text: Gunnar Asplundin suunnittelema kirjastotalo rakennettiin vuosina 1924–1928. Sveavägenin puoleinen matala siipirakennus valmistui 1931. Uusklassista rakennusta pidetään yhtenä Ruotsin arkkitehtuurin merkittävimmistä saavutuksista, ja se on ollut suuren kansainvälisen kiinnostuksen kohteena. Talon keskuksena on suuri sylinterinmuotoinen lainaussali. Päärakennuksesta käytetäänkin joskus nimitystä "Asplundhuset" ("Asplund-talo") hänen kunniakseen.


title: Tukholman kaupunginkirjasto

text: Serieteket on kirjastoon kuuluva sarjakuvan erikoiskirjasto, joka sijaitsee Tukholman kulttuuritalossa ja on ainoa sarjakuvakirjasto Ruotsissa.


title: Tukholman kaupunginkirjasto

text: Kirjaston laajennuksesta järjestettiin 2006–2008 kansainvälinen arkkitehtikilpailu.


title: Thylacosmilidae

text: Thylacosmilidae on sukupuuttoon kuollut muinainen eläinheimo, joka käsitti pussisapelihammaskissoja, ts. pussieläimiä, jotka kehittyivät Etelä-Amerikassa sapelihammaskissan tapaisiksi. Tunnetuin tähän joukkoon kuuluva ryhmä on "Thylacosmilus"-pussisapelikissa.


title: Salonjärvi

text: Salonjärvi () on Suojoen vesistöön kuuluva järvi Suojärvellä Karjalan tasavallassa Venäjällä. Salonjärven pinta-ala on 19,7 km². Järvi on noin 20 kilometriä pitkä ja sen pinta on 146 metriä meren pinnan yläpuolella.


title: Salonjärvi

text: Salonjärveen laskee monia jokireittejä. Pohjoisesta Salonjärveen laskee Aittojoen reitti, jonka kolme lähdehaaraa ovat Vegarusjoki, Kuukkausjoki ja Luglajoki sekä Kolmoja, jonka kautta Salonjärveen laskevat Kälkäjärvi, Kivijärvi ja Vuontelenjärvi. Lännestä Salonjärveen laskee Heinäoja, joka on runsasjärvisen reitin lasku-uoma. Etelästä Salonjärveen laskee Saarijärvenjoki. Salonjärvi laskee Annankosken ja Karatsalmen kautta järven itäpuolella olevaan vesistön keskusjärveen, Suojärveen.


title: Salonjärvi

text: Järvi sijaitsee Suomen Neuvostoliitolle 1940 ja 1944 luovuttamalla alueella. Suomelle kuuluessaan Salonjärvi kuului Suojärven kuntaan.


title: Tukholman moskeija

text: Tukholman moskeija ("Stockholms moské", käytetään myös nimitystä "Tukholman suuri moskeija", "Stockholms stora moské") sijaitsee Tukholman Södermalmilla, lähellä Medborgarplatsenia. Se vihittiin käyttöön vuonna 2000. Se on Tukholman suurin islaminuskoisten temppeli.


title: Tukholman moskeija

text: Moskeija sijaitsee rakennuksessa, joka alun perin rakennettiin sähkövoimalaitokseksi. Rakennuksen suunnitteli jugend-tyylisuuntaan erikoistunut arkkitehti Ferdinand Boberg, ja se valmistui vuonna 1903. Rakennus muutettiin moskeijaksi vuosina 1995–2000. Arkkitehtitoimisto Detab suunnitteli rakennukselle uuden julkisivun Björns trädgårdin puolelle, mutta toisella puolella taloa Bobergin suunnittelema vanha julkisivu säilytettiin.


title: Södermalm

text: Södermalm (usein lyhennetään muotoon "Söder", "Etelä") on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella. Hallinnollisesti se kuuluu Södermalmin kaupunginosa-alueeseen. Se on yhteyksissä ympäröiviin alueisiinsa lukuisten siltojen kautta.


title: Södermalm

text: Södermalm on pinta-alaltaan 5,71 neliökilometrin suuruinen, ja sen asukasluku vuonna 2014 oli 126 736. Se on yksi Skandinavian tiheimmin asutuista alueista.


title: Södermalm

text: Södermalm rajoittuu pohjoisessa Slusseniin ja etelässä Skanstulliin. Idässä ja lännessä aluetta rajaavat Danvikskanalen-kanavan itäpuoli ja Bergsund Reimersholmella. Viereisen Nackan kunnan raja ei kulje keskellä Danvikskanalenia Danviksbron-sillalta pohjoiseen, vaan myös laituri kanavan itäpuolella Danvikin sairaalan vieressä kuuluu Södermalmiin. Myös Sjökvarnsbacken kuului Södermalmiin vuoteen 1994 asti, jolloin se liitettiin Nackan kuntaan. Södermalmin voi pitkälti jakaa Götgatanin rajaamaan itäiseen ja läntiseen osaan.


title: Södermalm

text: Viikinkiaikaan asti Södermalm oli saari, joka jääkauden jälkeisen maankohoamisen myötä yhä enemmän kasvoi yhteen eteläisen mannermaan kanssa. Södermalmista tuli uudelleen saari 1930-luvulla Hammarbykanalen-kanavan rakentamisen myötä. Alue koostuu 571 hehtaarista maata ja 136 hehtaarista vettä.


title: Södermalm

text: Kaupunginosa on verrattain mäkinen. Riddarfjärden- ja Saltsjön-lahtien puoleisella pohjoisrannalla kohoavat jyrkänteet 25-35 metriä merenpinnan yläpuolelle. Rannan vesikin on syvää, Riddarfjärdenillä 12-18 metriä ja Saltsjönillä 21-32 metriä. Riddarfjärdenin eteläisen laiturin yllä, 53 metriä meren yläpuolella sijaitsee Södermalmin korkein luonnollinen kohta, Skinnarviksberget, jolta on kaunis näköala Vanhankaupungin ja Kungsholmenin yli. Södermalmin koillisosassa kohoaa Katarinaberget 46 metrin korkeuteen, ja aivan idässä sijaitsee Fåfängan 40 metrin korkeudessa. Södermalmin keski- ja eteläosa sijaitsee noin 15-25 metriä merenpinnasta, poikkeuksena Åsöberget (37 metriä) ja Vita bergen (46 metriä). Pohjoisen rannan korkeuseroista juontuu nimi "Söders höjder" (Söderin korkeudet).


title: Södermalm

text: Ruotsin piirijaossa Södermalm jakautuu neljään piiriin, jotka ovat lännestä itään päin lueteltuina Högalidin, Tukholman Maria Magdalenan, Tukholman Katarinan ja Tukholman Sofian piiri.


title: Södermalm

text: Nimi Södermalm mainitaan muodossa "Suthraemalm" jo 17. kesäkuuta 1288 Strängnäsin piispa Anundin kirjeessä, jossa hän on todennäköisesti tarkoittanut nykyisen Södermalmin lähimpänä kaupunkia sijaitsevaa osaa. Nimitys on ilmeisesti syntynyt vastaamaan pohjoista kaupunginosaa, nykyistä Norrmalmia.


title: Södermalm

text: Alueen alkuperäinen nimi on "Åsön", mistä myös Åsögatan ja Åsöberget ovat saaneet nimensä.


title: Södermalm

text: Södermalm asutettiin esikaupunkialueista ensimmäisenä. 1300-luvun puolivälissä rakennettiin Maria Magdalenan kappeli nykyisen kirkon paikalle. Kappeli on ensimmäinen merkki seurakunnan syntymisestä, mikä puolestaan on osoitus pysyvän asutuksen lisääntymisestä saarella. Rakennus sai pian seuraa nykyisen Katariinan kirkon lähelle rakennetusta Pyhän ristin kappelista. Asutus oli kuitenkin vaatimatonta ja yksinkertaista, ja pitkän aikaa saaren tärkein tehtävä olikin toimia laidunmaana porvariston karjalle. Asutus kiellettiin ja poltettiinkin useaan kertaan sotilaallisista ja valtapoliittisista syistä.


title: Södermalm

text: Vuonna 1527 purettiin molemmat kirkot Kustaa Vaasan valtaannousun myötä. 1570-luvulla annettiin lopulta selkeät ohjeet kaupungin laajentamisesta esikaupunkialueille. Vuonna 1591 hallinnollinen korttelijako ulottui Norrmalmille ja Södermalmille, mikä on varma merkki asutuksen lisääntymisestä. Maria Magdalenan kirkko rakennettiin kuitenkin uudelleen vasta 1620-luvulla. Katariinan seurakunta erkani Maria Magdalenan seurakunnasta vuonna 1654. Sofian seurakunta erkani Katariinan seurakunnasta vuonna 1917 ja Högalidin seurakunta Maria Magdalenan seurakunnasta vuonna 1925.


title: Södermalm

text: Södermalmin ensimmäiset asuinalueet sijaitsivat Slussenilla, ja kaupunginosa on sittemmin levittäytynyt eri suuntiin pitkin Götgatania, Hornsgatania ja Tjärhovsgatania. 1880-luvulla asutus ulottui Skånegatanille ja Ringvägenille lännessä. 1910-luvulla rakentaminen jatkui Högalidiin, 1920-luvulla Bergsundiin ja 1930-luvulla Eriksdaliin.


title: Södermalm

text: Teollistumisen aikaan 1880-luvun lopulla Södermalm kasvoi nopeasti ja siitä muodostui pääasiassa työväenluokan asuinalue. Per Anders Fogelström kuvaa tätä muutosta romaanisarjassaan "Mina drömmars stad" (Unelmieni kaupunki). 1970-luvun lopulla Södermalm alkoi gentrifioitua, eli muuttua työväen kaupunginosasta kalliiksi asuinalueeksi. Nykyään kaupunginosa on muodikas asuin- ja oleskelupaikka ja siellä on lukuisia kauppakujia, kahviloita, ravintoloita ja baareja. Tämä sama ilmiö on tapahtunut Suomessa Helsingin Punavuoressa ja Kalliossa.


title: Södermalm

text: Urheiluseura Hammarby perustettiin soutuseuraksi Bondegatanilla vuonna 1889. Neljä vuotta myöhemmin nimeksi vaihdettiin Hammarby IF, ja seura alkoi harrastaa soudun lisäksi myös muita lajeja. Hammarby IF yhdistetään vahvasti Södermalmiin, vaikka jalkapallojoukkue pelaakin Johanneshovissa.


title: Södermalm

text: Vuonna 1934 Södermalmin asukasluku nousi 144 500:een. Neljän vuoden kuluttua asukkaita oli jo 147 466, mutta luku pieneni tasaisesti 71 656:een vuoteen 1981 mennessä. Sen jälkeen alueen asukasmäärä on hitaasti kasvanut.


title: Södermalm

text: Marraskuussa 1641 Ruotsin valtakunnanneuvosto päätti aloittaa uudistustyöt Södermalmilla. Anders Torstensson suunnitteli todennäköisesti Södermalmin pohjoisten osien asemakaavan vuodelta 1641 tai 1642, sillä hänen käsialansa on selvästi nähtävissä esimerkiksi asemakaavan muotoilussa ja mukauttamisessa maastoon. Vuosina 1641 ja 1642 alkanut katukaavan uudistaminen vauhdittui vuonna 1644, jolloin rakennettiin Stora Göthe gatan (myöhemmin Götgatan). Katu kulki suoraan pohjois–etelä -suunnassa Södra stadshusetilta Skanstullille. Södra stadshusetin viereisen Södermalmstorgin ajateltiin ilmeisesti toimivan eteläisen kaupunginosan keskustana, sillä asemakaavaan ei sisältynyt uutta toria.


title: Södermalm

text: Seuraavat suuremmat muutokset Södermalmin katuverkkoon tehtiin Albert Lindhagenin kaupunkisuunnittelun pohjalta 1800-luvun lopulla. Lindhagen ehdotti Södermalmille puoliympyrän muotoista Södra Esplanadenia (myöhemmin Ringvägen), joka ulottuisi Söder Mälarstrandilta aina Danvikstulliin saakka. Ringvägen oli Tukholman ympärille nykyisin suunnitellun ja osittain jo rakennetun kehätien edeltäjä. Ringvägenistä rakennettiin lyhyempi kuin Lindhagen oli ehdottanut eikä sitä koskaan yhdistetty Söder Mälarstrandiin eikä Tegelvikeniin.


title: Södermalm

text: Tunnetuimpia Södermalmin katuja ja toreja ovat Götgatan (nimi käytössä vuodesta 1644), Hornsgatan ja Mariatorget. Vuonna 1642 aloitettiin laajat tieverkon uudistukset kaupungininsinööri Anders Tortensonin toimesta. Tieverkon uudistaminen oli osa Clas Larsson Flemingin laajempaa kaupunkisuunnittelua Tukholmassa 1600-luvulla. Tieverkkoa uudistettiin lisäksi 1800-luvun lopulla Lindhagen-asemakaavan mukaisesti.


title: Södermalm

text: Kerrospinta-alaltaan 120 000 neliömetrin kokoinen Södersjukhuset on Södermalmin suurin rakennuskokonaisuus. Södersjukhuset otettiin käyttöön 3. huhtikuuta 1944, jolloin se oli Pohjoismaiden suurin sairaala. Sairaalan alla kalliosuojassa sijaitsee akuuttien hätätilanteiden ja katastrofien varalta moderni lääketieteellinen keskus "Disaster & Emergency Medical Centre", joka otettiin käyttöön 25. marraskuuta 1994. Södermalmin korkein rakennus on 26-kerroksinen Skatteskrapan, joka on 84 metriä korkea. Alun perin veroviranomaisille rakennettu Skatteskrapan valmistui vuonna 1959, ja vuonna 2007 rakennus muokattiin opiskelija-asuntolaksi. Toinen hyvin tunnettu maamerkki on Katarinahissen Slussenilla. Nykyinen Katarinahissen otettiin käyttöön samoihin aikoihin kuin Slussen vuonna 1935. Hissi on kuitenkin ollut poissa käytöstä vuodesta 2010 lähtien. Suunnitelmien mukaan vanhan korjauskelvottoman hissin tilalle rakennetaan täysin uusi hissi, joka avataan vuonna 2019.


title: Södermalm

text: Södermalmin keskus on Medborgarplatsen, jolta löytyy Medborgarhuset, kauppahalli Söderhallarna, ravintoloita ja elokuvateattereita. Uusimpiin rakennuksiin lukeutuvat asuinkerrostalo Bofills Båge sekä Söder Torn, joka rakennettiin 1990-luvulla rautatieasema Södra stationin vanhalle ratapihalle. Hammarbykanalen-kanavan viereen syntyi 1990-luvulla myös Norra Hammarbyhamnenin asuinalue. Södermalmin eteläpuolella Skanstullsbron- ja Johanneshovsbron-siltojen vieressä sijaitsee kunnallinen uinti- ja urheilukeskus Eriksdalsbadet, jonka uusi rakennus avattiin vuonna 1999.


title: Södermalm

text: Söder Mälarstrandilla sijaitseva entinen panimo Münchenbryggeriet on Södermalmin vanhempia teollisuuslaitoksia. Panimo aloitti oluen valmistuksen ja myynnin huhtikuussa 1857 ja lopetti toimintansa vuonna 1971. Münchenbryggerietin laaja uudelleenrakennus valmistui vuonna 1985, ja nykyisin rakennus toimii messu- ja konferenssikeskuksena. Södermalmilla sijaitsi useita muitakin olutpanimoita, kuten Neumüllers Bryggeri, Nürnbergs Bryggeri, Piehls Bryggeri sekä Pilsenerbryggeriet, jonka tontilla sijaitsee nykyään tavaratalo Åhléns Söder ja Clarion Hotel Stockholm. 1700-luvun puolivälissä kaupungin suurin panimo oli Tegenin korttelissa sijainnut Olof Ströms bryggeri, josta tuli Katarina kronobränneri vuonna 1785. Vuosina 1831–1933 panimon vanhoissa tiloissa toimi sairaala Katarina sjukhus.


title: Södermalm

text: Siinä missä Münchenbryggerietin, Neumüllers Bryggerin ja Katarina kronobrännerin rakennukset säilytettiin panimotoiminnan päättymisen jälkeen, purettiin useita suuria teollisuuslaitoksia, kuten Liljeholmens Stearinfabriks Danvikstullissa, Hellgrens tobaksfabrik Nattugglanin korttelissa Medborgarplatsenin eteläpuolella sekä kaupungin ensimmäiset vesilaitokset Årstaverken, jotka sijaitsivat Årstaviken-lahden vieressä. Itäisellä Södermalmilla on kuitenkin säilynyt osia Barnängenin tehdasrakennuksista.


title: Södermalm

text: Södermalmilla on vähintään kymmenen kunnallista peruskoulua ja viisi kunnallista lukiota. Suurimpia kouluja ovat Södra Latin, Åsö vuxengymnasium ja Eriksdalsskolan. Södermalmin ensimmäinen julkinen koulu oli vuonna 1867 perustettu Katarina södra folkskola, joka rakennettiin vanhaan tehdasrakennukseen Malongeniin. Vuonna 1888 rakennettu Katarina södra skola Katarina bangatanilla sekä vuonna 1895 rakennettu Katarina norra skola Tjärhovsgatanilla ovat Tukholman vanhimpia kansakouluja. Molemmat koulut ovat arkkitehti Wilhelm Bergströmin suunnittelemia.


title: Södermalm

text: Södermalmilla on säilynyt suuri määrä rakennuksia ja asuinalueita, jotka ovat Tukholman kaupunginmuseon mukaan erityisen arvokkaita ja kuuluvat museon ylläpitämän kulttuurihistoriallisen luokituksen ylimpään siniseen luokkaan. Tukholman kaupunginmuseon mukaan siniseen luokkaan kuuluvan rakennuksen kulttuurihistoriallinen arvo vastaa Ruotsin kulttuuriympäristön suojelua ja vaalimista koskevan Kulturmiljölagen-lain vaatimuksia. Kyseinen kulttuuriympäristöä koskeva laki on Ruotsin vahvin kulttuurihistoriallisesti arvokkaita rakennuksia suojeleva laki. Siniseen luokkaan lukeutuvat esimerkiksi Södermalmin kirkot ja historialliset 1700-luvun puutaloasuinalueet Mäster Mikaels gatanilla, Stigbergsgatanilla, Åsögatanilla, Kvastmakarbackenilla ja Bergsprängargrändilla.


title: Södermalm

text: Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. s. 179-183.


title: Södermalm

text: Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. s. 125.


title: Jeff Lynne

text: Jeffrey "Jeff" Lynne (s. 30. joulukuuta 1947, Shard End, Birmingham) on englantilainen muusikko ja musiikkituottaja. Hänet tunnetaan Electric Light Orchestran keulahahmona ja superyhtye Traveling Wilburysin jäsenenä sekä monen menestysalbumin tuottajana.


title: Jeff Lynne

text: Jeff Lynne syntyi Birminghamissa vuonna 1947. Hän soitti nuorena kitaraa useassa paikallisessa yhtyeessä, kunnes hänestä tuli Nightridersin (myöhemmin The Idle Race) nokkamies vuoden 1966 jälkeen. Lynne tuotti yhtyeen toisen albumin vuonna 1969. Jätettyään yhtyeen hän liittyi The Moveen. Sen jälkeen hän perusti 1970-luvun alussa Roy Woodin kanssa Electric Light Orchestran (ELO). Saavutettuaan ensimmäisinä vuosina vain kohtalaista menestystä yhtyeestä tuli 1970-luvun loppupuolella hyvin suosittu, ja se julkaisi lähes 30 top-40-hittiä ennen hajoamistaan vuonna 1986. Lynne oli yhtyeen johtava laulunkirjoittaja ja tuottaja. Hän myös sävelsi musiikin vuoden 1980 elokuvaan "Xanadu".


title: Jeff Lynne

text: ELOn jälkeen Lynne alkoi tehdä yhteistyötä tuottajana ja lauluntekijänä monen musiikkimaailman suuren tähden kuten George Harrisonin, Brian Wilsonin, Tom Pettyn, Roy Orbisonin ja Randy Newmanin kanssa. Hän oli myös Traveling Wilburys -superyhtyeen jäsen.


title: Jeff Lynne

text: Lynne julkaisi ensimmäisen sooloalbuminsa "Armchair Theatre" vuonna 1990. Hän tuotti The Beatlesin "Anthology"-sarjan uudet kappaleet ”Free as a Bird” ja ”Real Love” Beatlesin jäsenten kanssa. Sen jälkeen hän tuotti Paul McCartneyn albumin "Flaming Pie" (1997).


title: Jeff Lynne

text: Lynne sai oikeusjutun voiton myötä oikeudet Electric Light Orchestran nimeen, minkä jälkeen hän julkaisi uuden ELO-albumin niemltä "Zoom" (2000). Hän tuotti 2000-luvulla myös uudet George Harrisonin ja Tom Pettyn albumit sekä Regina Spektorin menestysalbumin "Far" (2009).


title: Jeff Lynne

text: Lynne julkaisi vuonna 2012 albumilla "Mr. Blue Sky" uudelleenlevyttämiään ELO-kappaleita sekä ELO-dokumentin. Hän julkaisi samana vuonna cover-albumin "Long Wave" (2012). Lynnen uusin ELO-albumi on "Alone in the Universe" (2015).


title: Jeff Lynne

text: Lynne nimettiin ELOn jäsenenä Rock and Roll Hall of Fameen vuonna 2017.


title: Jeff Lynne

text: Lynne on ollut kahdesti naimisissa, ja hänellä on kaksi tytärtä. Hän asuu Los Angelesissa.


title: Medborgarplatsen

text: Medborgarplatsen (, lyhennetään usein muotoon "Medis") on Ruotsin pääkaupungissa Tukholmassa, Södermalmin kaupunginosassa sijaitseva aukio. Se on yksi kaupungin suurimpia aukioita. Aukio tunnetaan yöelämästään ja elokuvateattereistaan, ja se on myös yleinen paikka mielenosoituksille. Aukiota reunustaviin rakennuksiin kuuluu muun muassa Medborgarhuset.


title: Medborgarplatsen

text: Medborgarplatsenilla sijaitsee myös muun muassa vuonna 1950 avattu tunnelbanan-metroasema sekä Ruotsin entisen ulkoministerin Anna Lindhin muistomerkki. Lindh piti aukiolla viimeisen julkisen puheensa, ennen kuin hänet surmattiin vuoden 2003 syyskuussa.


title: Medborgarplatsen

text: Aukion oli aikaisemmalta nimeltään "Södra Bantorget". Nimi vaihdettiin nykyiseksi vuonna 1940.


title: Shard End

text: Shard End on alue Birminghamn itäsosassa Englannissa. Shard End rajaa Castle Bromwichia ja Kingshurstia.


title: Shard End

text:
Se on enimmäkseen asuinaluetta, ja siellä on paljon kaupungin vuokrataloja. Alueen eteläosassa on joitakin teollisuuskiinteistöjä. Suuri osa asuintaloista on rakennettu juuri ennen toista maailmansotaa.
Ensimmäisen maailmansodan jälkeen alueella oli hiekkakuoppa, joka myöhemmin maisemoitiin, ja muodostaan nyt Shard Endin järven.


title: Mac Davis

text: Scott ”Mac” Davis (s. 21. tammikuuta 1942 Lubbock, Teksas) on yhdysvaltalainen laulaja, lauluntekijä ja näyttelijä.


title: Mac Davis

text: Musiikkuransa alkuvuosina Davis asui Atlantassa, missä hän soitti rock'n'roll-yhtyeessä ja työskenteli Vee-Jay Recordsin palveluksessa. Varsinaisen läpimurtonsa lauluntekijänä Davis teki vuosina 1969 ja 1970, kun hän kirjoitti Elvis Presleylle hittikappaleet "In the Ghetto", "Memories" ja "Don't Cry Daddy". Lisäksi hän kirjoitti Glen Campbellille kappaleen "Everything A Man Could Ever Need", Kenny Rogersille kappaleen "Something's Burning", Bobby Goldsborolle kappaleen "Watching Scotty Grow" ja Gallerylle kappaleen "I Believe In Music".


title: Mac Davis

text: Laulajana Davisin ensimmäinen hittikappale oli "Baby Don't Get Hooked On Me" vuonna 1972. Seuraavien vuosien aikana hän nousi listoille itsekirjoittamillaan kappaleilla "Stop And Smell The Roses" "It's Hard To Be Humble" "Texas In My Rear View Mirror" ja "Hooked On Music". Vuosina 1974–1976 hänellä oli NBC-TV-kanavalla esitetty oma musikaali-varieteetyyppinen ohjelma. Hän myös näytteli monissa elokuvissa.


title: Elastisuus

text: Elastisella materiaalilla tarkoitetaan ainetta, jonka venymät ovat yksikäsitteisesti riippuvia vallitsevasta jännitystilasta eli kappale palaa alkuperäiseen muotoonsa kun jännitykset poistetaan. Jos kappale ei palaudu, niin silloin on kyseessä plastinen muodonmuutos. Aineet ovat yleensä kimmoisia vain tietyissä olosuhteissa (lämpötila, paine, kosteus) ja vain tiettyyn ulkoiseen voimaan asti. Esimerkiksi kumi on kimmoista huoneenlämpötilassa, mutta pakkasella se menee rikki helposti. Tämä johtuu siitä, että kumissa molekyylien liike on hitaampaa tietyn lämpötilan alapuolella (lasitransitio).


title: Elastisuus

text: Elastisella materiaalilla muodonmuutosenergia eli kimmoenergia ei riipu venymähistoriasta, jolla kyseiseen muodonmuutostilaan on päädytty. Tällöin kappaleelle on olemassa energiapotentiaali, jossa muodonmuutosenergia on yksikäsitteinen funktio jännitysten (tai venymien) suhteen. Ulkoisten kuormien alaisena elastisen kappaleen muodonmuutos on sellainen, että kappaleen muodonmuutosenergia minimoituu. Muodonmuutosenergian muutos venymien muuttuessa tilavuusalkiossa voidaan määritellä kaavalla


title: Elastisuus

text: missä σ(ε) on venymästä riippuva jännitysvektori, ε venymävektori ja "dV" alkion tilavuus. Muodonmuutosenergia saadaan integroimalla "dW" venymien suhteen.


title: Elastisuus

text: Lineaarielastisilla materiaaleilla jännitysten ja venymien välinen suhde on lisäksi lineaarinen. Tällöin kyseessä on Hooken lakia noudattava aine. Jos materiaalin käytös voidaan olettaa lineaarielastiseksi, lujuusopilliset tarkastelut yksinkertaistuvat huomattavasti, sillä laskenta voidaan suorittaa lineaarialgebran työkaluilla.


title: Minnesota Vikings

text: Minnesota Vikings on Yhdysvalloissa NFL:ssa pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Minneapolisissa Minnesotan osavaltiossa. Joukkueen omistaa seitsemän sijoittajan ryhmä, jonka johdossa on vuodesta 2005 ollut Zygi Wilf.


title: Minnesota Vikings

text: Alkuperäisen omistajaryhmän oli tarkoitus liittää joukkue kilpailevaan American Football Leagueen, mutta he päättivätkin liittyä National Football Leagueen ja NFC Central -divisoonaan vuonna 1961. Vikings on voittanut divisioonansa 16 kertaa. Joukkue oli NFL:n ensimmäinen, joka esiintyi neljästi Super Bowlissa, mutta samalla myös ensimmäinen, joka hävisi neljästi Super Bowlin.


title: Minnesota Vikings

text: "Purple People Eaters" eli Vikingsin pelätty puolustuksen linja 1970-luvulla teki tuhoisaa jälkeä. Lempinimellä Purple People Eaters kutsuttiin neljää linjamiestä: Jim Marshall, Carl Eller, Gary Larsen ja Alan Page. Sittemmin Eller ja Page on valittu Hall of Fameen. Kanadalaisen jalkapallon liigassakin mainetta niittäneen legendaarisen valmentajan Bud Grantin avulla Vikings hallitsi NFC Central -divisioonaa. Ensimmäinen todella menestynyt liikkuva pelinrakentaja ("scrambler") Fran Tarkenton johti Minnesotan hyökkäystä yhteensä 13 vuoden ajan, jolloin joukkue tavoitteli neljästi Super Bowl -voittoa.


title: Minnesota Vikings

text: Vuonna 1982 Vikings avasi kauden näytösottelulla uudella Metrodome-areenalla. Vuonna 1984 Bud Grant siirtyi eläkkeelle valmentajan virasta, mutta myöhemmin saman vuoden joulukuussa hän otti joukkueen taas komentoon ja valmensi sitä vielä kauden 1985 loppuun ennen kuin siirtyi sivuun lopullisesti. Lopettaessaan Grant oli NFL:n historian kuudenneksi eniten voittoja saavuttanut valmentaja. Minnesotan peliä johti vuosina 1992-2001 Dennis Green, jonka johdolla joukkue selvisi un vuonna 1998 häviten kuitenkin Atlanta Falconsille. Mike Ticen aikana (2002-2005) Vikings selvisi pudotuspeleihin vain kerran (vuonna 2004) ja Tice sai potkut synkeän kauden 2005 päätyttyä. Viime vuosien huippupelaajat ovat joko lopettaneet (laitahyökkääjä Cris Carter, puolustuksen linjamies John Randle) tai siirtyneet muihin joukkueisiin (laitahyökkääjä Randy Moss, pelinrakentaja Daunte Culpepper).


title: Minnesota Vikings

text: Vikings palkkasi 6. tammikuuta 2006 uuden päävalmentajan. Brad Childress, Philadelphia Eaglesin entinen hyökkäyksen koordinaattori, on yksi liigan arvostetuimpia nousevia kykyjä ja hänen odotetaan tuovan kovaan kuriin perustuvan johtamistyylin joukkueeseen, jonka monet pelaajat sotkeutuivat vuoden 2005 syyskuussa yksityisellä risteilyaluksella tapahtuneisiin siveettömyyksiin. Joukkueen neljä pelaajaa sai syytteitä sopimattomasta, laittomasta ja rivosta käytöksestä ja 17 muuta selvisi syytteittä.


title: Minnesota Vikings

text: Vuoden 2006 värväystilaisuudessa Minnesota valitsi 17. vuorolla tukimies Chad Greenwayn Iowan yliopistosta. Greenway kuitenkin loukkaantui kauden ensimmäisessä harjoitusottelussa, eikä pelannut kaudella 2006. Joukkueen tärkeimpiä pelaajia kaudelle 2006 olivat muun muassa 37-vuotias pelinrakentaja Brad Johnson, hyökkäyksen linjamiehet Matt Birk ja Seattle Seahawksista hankittu Steve Hutchinson, sisemmät puolustuksen linjamiehet Pat ja Kevin Williams sekä safety Darren Sharper.


title: Minnesota Vikings

text:
Laitahyökkääjä Koren Robinsonia syytettiin rattijuopumuksesta. 15. elokuuta 2006 Robinson ajoi poliisin tutkaan 100 mailia tunnissa 55 mailin nopeusrajoitusalueella. Robinson ajoi alkoholin vaikutuksen alaisena myös vuonna 2005 olleessaan Seattle Seahawks -joukkuetta. Robinson sai koko kauden kestävän pelikiellon liigalta.
Minnesota Vikings kotisivut


title: Miguel Ángel Guerra

text: Miguel Ángel Guerra (s. 31. elokuuta 1953) on entinen Formula 1 -kuljettaja Argentiinasta.


title: Miguel Ángel Guerra

text: Hän osallistui neljään Grand Prix -osakilpailuun ajaen Osella-tallin autolla. Ensimmäinen osakilpailu, johon hän osallistui oli Länsi-Yhdysvaltain Grand Prix 15. maaliskuuta 1981. Hän ei kuitenkaan selviytynyt itse kilpailuun kolmessa ensimmäisessä osakilpailussa, ja viimeisessä hän keskeytti onnettomuuteen.


title: Nasif Estefano

text: Nasìf Estéfano (18. marraskuuta 1932, Concépcion, Tucumán – 21. lokakuuta 1973, Aimogasta, La Rioja) on entinen Formula 1 -kuljettaja Argentiinasta.


title: Nasif Estefano

text: Uransa aikana hän osallistui kahteen Grand Prix -osakilpailuun. Ensimmäinen niistä oli Argentiinan osakilpailu Maseratin autolla vuonna 1960. Hän sijoittui 14. sijalle jääden voittajasta 10 kierrosta ja ollen näin viimeinen maaliin tullut kilpailija. Hän osallistui myös Italian osakilpailun De Tomaton autolla vuonna 1962, mutta ei selvinnyt mukaan itse kilpailuun.


title: Jorge Daponte

text: Jorge Daponte (5. kesäkuuta 1923, Buenos Aires - 9. maaliskuuta 1963) oli argentiinalainen Formula 1 -kuljettaja.


title: Jorge Daponte

text: Daponte osallistui urallaan kahteen Formula 1 -osakilpailuun Maseratin autolla. Ensimmäisessä (17. tammikuuta 1954 Argentiinan GP:ssä) hän keskeytti vaihdeongelmiin. Toisessa (5. lokakuuta 1954 Italian GP:ssä) hän sijoittui yhdenneksitoista jääden voittajalle kymmenen kierrosta ja ollen kilpailussa viimeinen maaliintulija. Daponte ajoi myös sarjan ulkopuolisissa kilpailuissa ollen parhaimmillaan neljäs 1954 Pescara Circuit -kilpailussa.


title: Clemar Bucci

text: Clemar Bucci (4. syyskuuta 1920 Zenón Pereyra – 12. tammikuuta 2011) oli argentiinalainen Formula 1 -kuljettaja.


title: Clemar Bucci

text: Hän osallistui urallaan viiteen Grand Prix -osakilpailuun. Neljä ensimmäistä osakilpailua: Britannian Grand Prix, Saksan Grand Prix, Sveitisin Grand Prix, Italian Grand Prix, hän ajoi 1954 Gordinilla ja viidennen – Argentiinan Grand Prix'n – 1955 Maseratilla. Hän ei päässyt kertaakaan maaliin saakka.


title: Imogen Heap

text: Imogen Jennifer Jane Heap (s. 9. joulukuuta 1977) on englantilainen laulaja-lauluntekijä. Hänet tunnetaan parhaiten Frou Frou -duon toisena jäsenenä ja vuonna 2006 julkaistusta hitistään "Headlock".


title: Imogen Heap

text: Imogen Heap on kotoisin Romfordista, Essexistä, mutta muutti sittemmin Lontooseen. Heap julkaisi ensimmäisen albuminsa "iMegaphone" vuonna 1998. Hän tapasi Frou Froun toisen jäsenen Guy Sigsworthin 1990-luvulla ja alkoi tehdä musiikkia tämän kanssa. Frou Froun albumi "Details" ilmestyi vuonna 2002.


title: Imogen Heap

text:
Frou Froun albumin ilmestymisen jälkeen Heap keskittyi soolouraansa. Hän julkaisi albumin "Speak for Yourself" vuonna 2005 ja albumin "Ellipse" vuonna 2009. Heap voitti "Ellipse"-albumillaan parhaiten miksatun albumin Grammy -palkinnon vuonna 2010.
Imogen Heapin kappaleita on ollut useissa televisiosarjoissa ja elokuvissa. Kappaleet "Hide and Seek", "Goodnight and Go" ja "Speeding Cars" ovat soineet televisiosarjan O.C. jaksoissa. "Hide and Seek" on esiintynyt myös n jaksossa. Kappale "Can't Take It In" oli mukana elokuvassa .


title: Roberto Bonomi

text: Roberto Wenceslao Bonomi Oliva (30. syyskuuta 1919, Buenos Aires – 10. tammikuuta 1992) oli argentiinalainen kilpa-ajaja, joka ajoi Formula 1 Grand Prix osakilpailussa Cooperia Scuderia Centro Sud -joukkueessa. Ennen Formula 1 -uraansa hän oli Urheiluautokilpailujen mestari vuosilta 1952 ja 1953.


title: Juoksija (lehti)

text: Juoksija on vuonna 1971 perustettu suomalainen kestävyysurheiluun ja kuntoiluun sekä terveelliseen elämään keskittyvä aikakauslehti. Lehdessä käsitellään muun muassa juoksua, maastohiihtoa, suunnistusta ja pyöräilyä sekä kilpaurheilun että kuntoilun kannalta. Se on Euroopan pitkäikäisin juoksulehti.


title: Juoksija (lehti)

text: Lehden perusti Tapio Pekola, joka toimi myös pitkään lehden päätoimittajana. Hän siirtyi eläkkeelle keväällä 2008 lehden toimitusjohtajan paikalta. Jo aiemmin lehden päätoimittajan tehtäviin oli tullut entinen huippujuoksija Ari Paunonen. Lehden toimitusjohtaja on entinen kilpamaratoonari Harri Hänninen.


title: Juoksija (lehti)

text: Juoksija ilmestyy kymmenen kertaa vuodessa. Mukana on tulospörssi, ja kerran vuodessa ilmestyy juoksukalenteri. Lehden levikki on noin 19 000 (2013). Lehden toimitus sijaitsee Helsingin Olympiastadionilla.


title: Juoksija (lehti)

text: Lehdellä on tytärlehti vuonna 2009 perustettu "Hiihto", kuusi kertaa vuodessa ilmestyvä lehti, jonka levikki on runsaat 8 000.


title: Derren Brown

text: Derren Victor Brown (s. 27. helmikuuta 1971 Croydon) on englantilainen silmänkääntäjä ja mentalisti, kirjailija, maalari ja skeptikko. Hän opiskeli nuorena lakia ja saksan kieltä, mutta jätti myöhemmin opintonsa kesken ja keskittyi taikuuteen ja mielen hallintaan. Vuoden 2000 TV-sarja Mind Control toi Brownin julkisuuteen, ja hän onkin tehnyt uraa televisiossa siitä lähtien. Hän yhdistelee psykologiaa, hypnoosia ja taikuudessa käytettäviä keinoja tehdessään mentalistisia temppuja.


title: Derren Brown

text: Derren Brownin "Inside Your Mind" televisio-ohjelmaa on esitetty Suomessa Yle TV2:lla nimellä "Hallitsen mieltäsi - Derren Brown".Live-showsta on julkaistu DVD-koosteita. Svengali oli ensimmäinen kiertue, jota hän ei kirjoittanut yhteistyössä Andy Nymanin kanssa.


title: Tikal

text: Tikal (tai Tik'al) on suurin maya-kulttuurin muinaisista kaupungeista, jotka nykyisin ovat rauniokaupunkeja. Se sijaitsee El Peténin departementissa Pohjois-Guatemalassa. Tikal on osa Guatemalan Tikalin kansallispuistoa ja se on Unescon maailmanperintöluettelossa. Lähimmät suuret nykykaupungit ovat noin 30 kilometrin päässä sijaitsevat Flores ja Santa Elena.


title: Tikal

text: Tikal oli yksi maya-kulttuurin keskeisistä paikoista. Vanhimmat suuret rakennelmat ovat 300-luvulta eaa. Kaupunki oli suuruutensa huipulla mayojen niin sanotulla klassisella kaudella noin 200–850, jonka jälkeen ei enää rakennettu uusia merkittäviä monumentteja, joitakin palatseja poltettiin ja väkiluku alkoi laskea kunnes alue hylättiin 900-luvun lopulla.


title: Tikal

text:
Nimi "tikal" merkitsee "äänien paikkaa" tai "kielien paikkaa" mayojen kielessä. Se saattaa olla myös kaupungin alkuperäinen nimi vaikkakin paikkaan viitataan myös nimillä Mutal ja Yax Mutal. Tieteilijät ovat arvioineet kaupungin asukasluvun olleen suurimmillaan 100 000–200 000.
Toisin kuin monet muut mayojen rauniokaupungeista, Tikalin sijainti ja olemassaolo ei unohtunut alueella, vaan oli tiedossa. Joitakin epäsuoria mainintoja Tikalista alkoi olla kirjallisuudessa 1600-luvulta lähtien jatkuen John Lloyd Stephensin kirjoituksissa 1800-luvun alussa. Alueen syrjäisestä sijainnista johtuen ensimmäinen tiederetkikunta vieraili Tikalissa vasta vuonna 1848. Useat retkikunnat tutkivat, kartoittivat ja valokuvasivat aluetta 1800-luvulla ja 1900-luvun alussa.


title: Tikal

text: Vuonna 1951 Tikaliin avattiin pieni kiitotie. Vuosina 1956–1970 Pennsylvanian yliopisto suoritti alueella laajoja kaivauksia. Vuodesta 1979 arkeologista toimintaa on johtanut Guatemalan hallitus.


title: Tikal

text: Vuonna 2018 arkeologit löysivät lasermittauksilla Tikalista muun muassa 30 metriä korkean pyramidin. Merkittävämpi löytö oli suuri määrä rakennuksia ja 14 kilometriä pitkä muuri. Niinpä Tikal on osa suurempaa asutuskeskusta.


title: Tommi Auvinen

text: Tommi Auvinen (s. 10. elokuuta 1957 Tampere) on suomalainen teatteriohjaaja ja näyttelijä. Hän tuli tunnetuksi lapsinäyttelijänä 1970-luvun "Pertsa ja Kilu" -televisiosarjan Pertsan roolista. Auvinen on näyttelijäperheen lapsi: hänen isänsä on ohjaaja Vili Auvinen ja äitinsä näyttelijä Eila Roine. Auvisen puoliso on näyttelijä Teija Auvinen. Auvinen on ohjannut näytelmiä monille suomalaisille teattereille ja televisioon. 80-luvulla hän esiintyi mm. tunnetussa TV-sarjassa Sisko ja sen veli sekä 90-luvulla TV-sarjoissa Kaupungin kaunein lyyli ja Oppisopimuspelle Niko.


title: Jiří Šlégr

text: Jiří Šlégr (s. "Jiří Bubla", 30. toukokuuta 1971 Jihlava, Tšekkoslovakia) on entinen ammattijääkiekkoilija ja poliitikko, nykyinen jääkiekkovalmentaja.


title: Jiří Šlégr

text:
Šlégr aloitti jääkiekkouransa silloisessa Tšekkoslovakian jääkiekkoliigassa pelanneessa Chemopetrol Litvinovissa vuonna 1988.
NHL-liigaan hänet varattiin vuonna 1990, ja sinne hän siirtyikin syksyllä 1992. Šlégr pelasi NHL-uransa kolme ensimmäistä kautta Vancouver Canucks -joukkueessa, josta hän siirtyi kahdeksi kaudeksi Edmonton Oilersiin. Kauden 1996-1997 hän pelasi Elitserienin Södertäljessä, jota seurasi kolmen ja puolen kauden jakso Pittsburgh Penguinsin riveissä. Tammikuussa 2001 Šlégr siirtyi Atlanta Thrashersiin, josta edelleen maaliskuussa 2002 Detroit Red Wings -joukkueeseen. Syyskuussa 2003 hän kirjautui vapaana pelaajana takaisin ensimmäiseen NHL-seuraansa Vancouver Canucksiin, mutta siirtyi kuitenkin jo tammikuussa Boston Bruinsiin, jossa pelasi kauden 2005–2006 loppuun saakka. Alkusyksystä 2006 Šlégr teki kahden vuoden sopimuksen kotijoukkueensa Chemopetrol Litvinovin kanssa.


title: Jiří Šlégr

text: Tšekin maajoukkueen riveissä Šlégr voitti olympiakultaa vuonna 1998 ja MM-kultaa vuonna 2005. Lisäksi hän voitti olympiapronssimitalin vuonna 1992, tällöin Tšekkoslovakian maajoukkeessa. Hän voitti Stanley Cupin pelatessaan Detroit Red Wingsissä vuonna 2002. Voitettuaan kaikki kolme tärkeintä jääkiekkoturnausta hän kuuluu kunnioitettuun Kolmen kullan klubiin.


title: Jiří Šlégr

text: Vuosina 2010-2014 Šlégr toimi kansanedustajana aluksi Tšekin sosiaalidemokraattisen puolueen riveissä ja vuodesta 2011 siitä irronnutta pientä sosiaalidemokraattista sirpaleryhmää "Kansallissosialistit - 21. vuosisadan vasemmisto" edustaen.


title: Jiří Šlégr

text: Myös Šlégrin isä Jiří Bubla on menestynyt jääkiekkoilija. Nykyisen sukunimensä Šlégr sai isäpuoleltaan vanhempiensa erottua.


title: Language, Truth and Logic

text: Language, Truth and Logic on Alfred J. Ayerin vuonna 1936 julkaisema kirja, joka määrittelee ja selittää loogisen positivismin toteamuksen pääperiaatteet. Ayer hylkää teoksessa agnostismin sillä perusteella, että agnostikko, vaikka väittääkin, että tieto jumalasta ei ole mahdollista, on sitä mieltä, että jumalalla on merkitys.


title: Vili Auvinen

text: Vilho Emil ”Vili” Auvinen (11. marraskuuta 1931 Lohja – 2. elokuuta 1996 Tampere) oli suomalainen näyttelijä ja teatteriohjaaja. Hänen tunnetuin roolisuorituksensa oli "Heikki ja Kaija" -televisiosarjan Heikkinä. Auvinen toimi samalla myös sarjan henkilöohjaajana. Kaijan roolissa oli hänen vaimonsa Eila Roine. Roineella ja Auvisella on kaksi poikaa, ohjaaja-näyttelijä Tommi Auvinen ja valo- ja äänisuunnittelija Janne Auvinen. Auvinen esitti Edvin Laineen ohjaamassa elokuvassa "Tuntematon sotilas" Asumaniemeä.


title: Vili Auvinen

text: Auvisen vanhemmat olivat molemmat näyttelijöitä, joten teatterin maailma tuli tutuksi jo lapsena. Vili ja hänen sisarensa Hely vilahtavat elokuvassa "Kulkurin valssi" mustalaislapsina. Isä Vilho Auvinen näyttelee elokuvassa mustalaisviulisti Fedjaa. Äiti Hellin Auvinen-Salmi toimi pitkän näyttelijäuransa ohella myös teatterinjohtajana ja kouluttajana.


title: Vili Auvinen

text: Auvinen aloitti teatteriuransa näyttelijä-lavastajana Varkauden kaupunginteatterissa 1949–1951. Ohjaajan ura käynnistyi 1960-luvun alussa Tampereen Työväen Teatterissa, johon Auvinen oli kiinnitetty 1953 näyttelijäksi.


title: Vili Auvinen

text: Auvinen oli näyttämörytmin mestari, ja juuri siksi hän tuli erityisesti tunnetuksi Dario Fo -ohjauksistaan. Uran suurimmaksi menestykseksi nousi aivan uudenlainen tulkinta Teuvo Pakkalan kansannäytelmästä "Tukkijoella", jota esitettiin TTT:n näyttämöllä seitsemän vuotta täysille katsomoille. Auvinen ohjasi näytelmän myös Suomen Kansallisteatteriin, jossa siitä tuli samanlainen menestys. "Tukkijoella", jota yleisesti pidettiin pölyttyneenä ja vanhanaikaisena teoksena ajan edistyksellisessä teatterissa, oli päänavaus suomalaiseen musikaaliteatteriin. Oskar Merikannon tutut laulut, Thelma Tuuloksen hurjat koreografiat ja ennen muuta taitava dramaturginen uudistaminen puhalsivat kansantarinasta pölyt kauas pois.


title: Vili Auvinen

text: Väinö Riikkilän "Pertsa ja Kilu" -kirjoihin perustuvat televisiosarjat, jotka Auvinen sekä dramatisoi että ohjasi, saivat suuren suosion lasten ja nuorten parissa. Maanläheiset tarinat kotkalaispojista (jotka tosin puhuivat Tampereen murretta Raumalla) rikollisten kimpussa on uusittu yleisön pyynnöstä lukuisia kertoja.


title: Anacleto Jiménez

text: Anacleto Jiménez (s. 24. helmikuuta 1967) on espanjalainen entinen kestävyysjuoksija.


title: Anacleto Jiménez

text: Jiménez voitti 5 000 metrin juoksun universiadeissa 1987. Sevillan sisäratojen MM-kisoissa 1991 hän oli 3 000 metrin juoksussa seitsemäs. Vuonna 1995 hän voitti Barcelonan sisäratojen MM-kisoissa samalla matkalla hopeaa ajalla 7.50,98 ja Göteborgin ulkoratojen MM-kisoissa juoksi 5 000 metrillä kolmanneksitoista.


title: Anacleto Jiménez

text: Jiménez sijoittui Pariisin sisäratojen MM-kisoissa 1997 yhdeksänneksi 3 000 metrillä. Samana vuonna Ateenan ulkoratojen MM-kisoissa hän karsiutui 5 000 metrin alkuerissä. Vuonna 1998 hän osallistui Marrakechissä järjestettyihin maastojuoksun MM-kisoihin, joissa sijoittui lyhyellä matkalla kolmanneksikymmenenneksi. 2001 Oostenden maastojuoksun MM-kisoissa hän oli lyhyellä matkalla kuudeskymmeneskahdeksas.


title: Etelä-Suomen Merikalastajain Liitto

text: Etelä-Suomen Merikalastajain Liitto on itäisen Suomenlahden rannikolla toimiva kalatalouden neuvontajärjestö. Toimisto sijaitsee Kotkan keskustassa. Liitto on perustettu vuonna 1932. Tuolloin toimipaikkana oli Koivisto ja nimenä Viipurin läänin Merikalastajain Liitto.


title: Etelä-Suomen Merikalastajain Liitto

text: Etelä-Suomen Merikalastajain Liittoon kuuluu mm. 4 kalastusseuraa, 42 kalastuskuntaa ja 4 kalastusaluetta. Liitto kuuluu jäsenenä Kalatalouden Keskusliittoon. Liiton puheenjohtajana toimii Jukka Hakala Kotkasta ja toiminnanjohtajana Teemu Tast Kotkasta.


title: Etelä-Suomen Merikalastajain Liitto

text: Etelä-Suomen Merikalastajain Liitto suorittaa tilauksesta kalanpoikasten istutuksia. Tilaajina ovat muun muassa kalastuskunnat, kalastusalueet, teollisuus ja kunnat. Tärkeimpiä istukaslajeja ovat meritaimen, merilohi, vaellussiika, saaristosiika, kuha, ankerias ja karppi. Liitto harjoittaa myös vaellussiian mädin haudontaa Kantturankosken hautomossa Virolahdella ja Ahvenkosken hautomossa Pyhtäällä. Liitto on hoitanut myös Virolahdella Huovarin saarella sijaitsevaa kalastajien pelastusasemaa.


title: Etelä-Suomen Merikalastajain Liitto

text: Viipurin läänin Merikalastajain Liitto perustettiin 22. huhtikuuta 1932 Viipurissa. Toimipaikaksi tuli Koivisto. Talvisodan jälkeen liitto muutti vuonna 1940 Haminaan ja vuonna 1941 Kotkaan.


title: Etelä-Suomen Merikalastajain Liitto

text: Liiton toiminnanjohtajat:


title: Etelä-Suomen Merikalastajain Liitto

text: A. F. Aalberg (1932–74), Sauli Lehto (1974–84), Pentti Tasa (1985–96), Teemu Tast (1997–)


title: Etelä-Suomen Merikalastajain Liitto

text: Etelä-Suomen Merikalastajain Liitolla on vuosina 2004–2006 ollut käynnissä Leader-rahoitteinen hyljeprojekti nimeltä "Risa – harmaahylje riesasta resurssiksi". Projektin aikana on järjestetty kursseja muun muassa hylkeen metsästyksestä, saaliin käsittelystä, hylkeenkestävistä rysistä, traanimaalin valmistamisesta ja hyljematkailusta. Projektilla on ollut myös vuokralla ruotsalaisia hylkeenkestäviä ponttoonirysiä (push up -rysä) vuosina 2004–2006. Kyseinen kalastustekniikka tuli itäiselle Suomenlahdelle tämän projektin kautta.


title: Etelä-Suomen Merikalastajain Liitto

text: Etelä-Suomen Merikalastajain Liitto on käynnistänyt projektin nimeltä Rysä 2007. Projektin tarkoituksena on elvyttää vannerysäkalastusta, järjestää kalastajille koulutusta rysien rakentamisessa ja järjestää muutakin kalatalousaiheista koulutusta.


title: Etelä-Suomen Merikalastajain Liitto

text: Etelä-Suomen Merikalastajain Liitto on huolehtinut harmaahylkeen eli hallin metsästyksen järjestämisestä Riistakeskus Kaakkois-Suomen merialueella syksystä 2002 alkaen. Viime vuosina metsästyskiintiö on ollut 36 hallia.


title: Etelä-Suomen Merikalastajain Liitto

text: Kotkan kalamarkkinat järjestetään kahdesti vuodessa, toukokuussa ja lokakuussa. Markkinat järjestetään yhteistyössä Kymen Sanomien, Kotkan kaupungin ja Kotka Maretariumin kanssa. Markkinapaikkana on Sapokan ranta Kotkansaaren etelälaidalla Maretariumin ja Tulikukon luona. Kotkan kalamarkkinat on yksi kaupungin suurimmista yleisötapahtumista. Kävijöitä on kahden päivän aikana ollut keskimäärin 10 000–15 000.


title: Parabellum P08

text: Parabellum P08, tai varsinkin Yhdysvalloissa Luger, on saksalainen itselataava pistooli, joka on ollut palveluskäytössä useissa maissa 1900-luvun alusta lähtien monena eri variaatioina. Sitä valmistettiin vuosien 1900–1945 välillä noin 2 308 000 kappaletta. Parabellumin sulkumekanismi perustuu lyhyeen piippurekyyliin ja sen lukkomekanismina toimii Maxim-konekivääristä periytyvä polvilukko.


title: Parabellum P08

text: Saksassa Karlsruhessa sijainneen "Ludwig Loewe & Co." -yhtiön palveluksessa ollut Georg Johann Luger (1849–1923) suunnitteli yhtiön valmistaman Borchardt C/93 -pistoolin pohjalta uuden, edeltäjäänsä yksinkertaisemman, pienemmän ja kenttäkelpoisemman pistoolin ja siihen uuden 7,65 Parabellum -patruunan. Parabellumin prototyyppi valmistui vuonna 1898 ja pistoolin otti ensimmäisenä palveluskäyttöön Sveitsi vuonna 1900 7,65 Parabellum -kaliiperisena nimikkeellä "Ordonnanzpistole 00" (OP00). Asetta toimitettiin samana vuonna myös Bulgarian armeijalle.


title: Parabellum P08

text: "Deutsche Metallpatronenfabrik" -yhtiön kanssa fuusioitunut Ludwig Loewe & Co. jatkoi "Deutsche Waffen und Munitionsfabriken AG" (DWM) -nimisenä pistoolien valmistusta ja markkinointia, ja ne olivat mukana useiden maiden armeijoiden palveluspistoolin valintatesteissä; esimerkiksi Yhdysvaltain armeijan testejä varten valmistettiin pieni erä .45 ACP -kaliiperisia Parabellumeita.


title: Parabellum P08

text: Vuodesta 1902 valmistettiin 2 150 kappaletta irrotettavalla perällä ja etutukilla varustettua 7,65 mm kaliiperista pitkäpiippuista metsästyskarbiinimallia.


title: Parabellum P08

text: Parabellum ei myynyt kovinkaan hyvin siviilimarkkinoilla korkean hintansa vuoksi ja viranomaiset epäilivät liian pienenä pidetyn kaliiperin pysäytystehoa. Georg Luger suunnitteli vuonna 1902 pistooliin uuden 9 x 19 mm Parabellum -patruunan aiemman patruunan pohjalta. Uusi luoti oli halkaisijaltaan 9 mm ja 22 mm:n pituisesta 19 mm:n mittaan lyhennetty hylsy oli muilta ulkomitoiltaan sama kuin edeltäjänsä, mutta kaulaton.


title: Parabellum P08

text: Myös pistooliin tehtiin useita rakennemuutoksia, muun muassa rekyylijousi muutettiin lehtijousesta kierrejouseksi, vuonna 1908 luovuttiin kahvavarmistimesta ja vuodesta 1913 kahvaan koneistettiin tukkina toimivan perälaudan kiinnityskisko. Vuodesta 1914 pistoolien rungossa siirryttiin vanhasta niin sanotusta pitkästä rungosta uuteen, noin 2 mm lyhyempään runkoon. Vuonna 1904 9 mm Parabellum -kaliiperinen malli valittiin Saksan keisarikunnan laivaston uudeksi palveluspistooliksi nimikkeellä Marine–Modell P04.


title: Parabellum P08

text: Neljä vuotta myöhemmin myös Saksan armeija valitsi vuonna 1906 tuotantoon tulleen ”Neues Art” (”uusi malli”) Parabellumin palveluspistoolikseen ensin nimikkeellä "Pistole Parabellum, Modell 1908", myöhemmin pelkkä P08. Tästä eteenpäin suurin osa tuotetuista Parabellumeista toimitettiin Saksan asevoimille. Vuodesta 1911 ensimmäisen maailmansodan loppuun vuonna 1918 pistooleita valmisti DWM:n (noin 900 000 kappaletta) lisäksi Erfurtissa sijainnut Saksan Kuninkaallinen Kivääritehdas (noin 700 000 kappaletta) ja Preussin valtion asetehdas "Spandau" vuosina 1917–1918 noin 200 pistoolia.


title: Parabellum P08

text: Portugalin armeija ("Exército Português") valitsi vuonna 1908 7,65 mm -kaliiperisen, 120 mm:n mittaisella piipulla ja kahvavarmistimella varustetun "Pistola 7,5 mm m/1908" -Parabellumin palveluspistoolikseen. Seuraavana vuonna maan laivasto ("Marinha Portuguesa") puolestaan otti käyttöönsä P08 -mallisen "Pistola Parabellum m/910" -pistoolin. Se hankki vuonna 1912 uuden erän pistooleja, jotka saivat "Pistola Parabellum m/912" -nimikkeen.


title: Parabellum P08

text: Vuosina 1914–1918 Parabellumista valmistettiin lähinnä tykistölle ja konekiväärijoukoille tarkoitettua 200 millimetrin mittaisella piipulla ja tangenttitähtäimellä varustettua "Lange Pistole 08" -mallia.


title: Parabellum P08

text: Ensimmäisen maailmansodan päätyttyä Saksan tappioon Versailles’n rauhansopimus asetti sen sotavoimien määrälle ja aseistukselle rajoituksia, samoin kuin saksalaiselle aseteollisuudelle. 9 mm -kaliiperisten ja yli 100 millimetrin mittaisella piipulla varustettujen Parabellumien valmistus kiellettiin, samaten DWM:n kauppasuhteet Saksan asevoimiin.


title: Parabellum P08

text:
Weimarin tasavallan poliisivoimien ja armeijan, Reichswehrin käyttöön Parabellumeita alkoi valmistaa Suhlissa sijainnut "Simson & Co.", joka hankki käyttöönsä Erfurtissa käytössä olleet tuotantolaitteet. Vuosien 1922–1932 välillä tehdas sekä valmisti uusia pistooleita, että peruskorjasi sodan aikaisia aseita ja muutti ne 7,65 mm Parabellum -kaliiperisiksi vaihtamalla piipun ja rekyylijousen. Peruskorjatut aseet tarkastusleimattiin uudelleen ja pistoolin runkoon patruunapesän päälle lyöty alkuperäinen valmistusvuosileima yleensä hiottiin pois ja korvattiin vuosiluvulla 192x osoittamaan että kyseessä oli viranomaisille toimitettu m/20 Parabellum. Tehdas toimitti yhteensä noin 25 000 pistoolia.
Vuonna 1922 "Mauser" -asekonserniin yhdistetty DWM jatkoi 1920-luvulla "Berlin–Karlsruher Industrie-Werk" -nimisenä 7,65 mm Parabellum -kaliiperisten, 95 mm / 98 mm -mittaisella piipulla varustettujen Parabellum m/20-mallisten pistoolien tuotantoa haltuunsa jääneistä osista ja aihioista. Aseita valmistui ulkomaanvientiin vuosien 1920–1930 välillä arviolta noin 35 000 kappaletta. Ainoat merkittävät sotilastilaukset tehtaalle tulivat Alankomaista ja Suomesta, joka osti kaupallisten asevälittäjien kautta noin 8 000 7,65 mm -kaliiperista Parabellumia, joitten nimikkeeksi tuli 7,65-mm Pistooli m/23.


title: Parabellum P08

text: DWM suunnitteli 1920-luvulla myös 7,65 mm ja 9 mm Browning -kaliiperisen taskupistoolimallisen Parabellumin, mutta sitä valmistettiin tiettävästi vain neljä kappaletta.


title: Parabellum P08

text: 1930-luvulle tultaessa yleismaailmallinen talouslama vaikutti myös Mauser-konserniin, joka lopetti 1. toukokuuta 1930 Parabellumien valmistuksen Berliinissä ja siirsi koko tuotannon Mauserin Oberndorfin tehtaalle.


title: Parabellum P08

text: Kansallissosialistien valtaannousun jälkeen vuonna 1933 Saksan armeijaa ryhdyttiin jälleenvarustamaan ja rauhansopimuksen rajoitukset unohdettiin. Parabellumia ryhdyttiin valmistamaan jälleen 9 mm -kaliiperisena, Mauserin valtiolle valmistamat pistoolit saivat valmistusmerkintäkoodikseen S/42, myöhemmin pelkkä 42, siviilimyyntiin valmistetut aseet leimattiin Mauserin logolla.


title: Parabellum P08

text: Vuosien 1934 ja 1938 välillä Persia tilasi 3 000 kappaletta 100 mm piipulla varustettua P08 -mallia ja 1 000 kappaletta 200 mm piipulla varustettua, vuonna 1933 uudelleen valmistukseen otettua LP 08 -mallia kotelo/perälautoineen. Pistoolien mallinimikkeeksi tuli Modell 1314 (tilausvuosi islamilaisen ajanlaskun mukaan); näiden pistoolien kaikki merkinnät ovat persiankielisiä.


title: Parabellum P08

text: Suhlilainen "Heinrich Krieghoff Waffenfabrik" -asetehdas valmisti vuonna 1934 valtiollistetun Simson & Co:n koneilla vuosien 1934–1945 välillä 13 850 Parabellumia, joista 10 000 kappaletta Luftwaffelle; korkealaatuisista metsästysaseistaan tunnetun Krieghoffin valmistamia pistooleita pidetään laadukkaimpina kaikista Parabellumeista.


title: Parabellum P08

text: Vuonna 1935 Portugalin kansalliskaarti ("Guarda Nacional Republicana") otti käyttöön 7,65 mm Parabellumin ja vuonna 1941 maan armeija P08 -mallisen "Pistola 9 mm Parabellum m/943" -mallin joka oli käytössä vuoteen 1961.


title: Parabellum P08

text: Vuonna 1938 Wehrmachtin uudeksi palveluspistooliksi valittiin Walther P38, mutta Mauser jatkoi Parabellumien valmistusta vuoteen 1942 asti. Kaikkiaan Mauser valmisti 1 014 276 Parabellum-pistoolia.


title: Parabellum P08

text: Mauser hankki 1960-luvulla omistukseensa sveitsiläisen M1906/29 Parabellumin valmistustyökalut ja alkoi vuonna 1968 markkinoida niillä valmistamiaan 7,65 mm ja 9 mm -kaliiperisia, kahvavarmistimella varustettuja pistooleja. Mauser on myös on 1970-luvulta lähtien koonnut tehtaan varastoihin jääneistä osista pieniä valmistuseriä lähinnä asekeräilijöille tarkoitettuja Parabellumeita, joita on valmistettu myös erilaisina muisto- ja juhlamalleina.


title: Parabellum P08

text: Saksan ja Sveitsin lisäksi Parabellumia on valmistanut vain "Vickers Ltd" Crayfordissa Isossa-Britanniassa, joka tuotti Hollannin armeijalle (lähteestä riippuen) 6 000–10 000 kahvavarmistimella varustettua m/1906 Parabellumia, jotka toimitettiin tilaajalle vuosina 1921–1922. Käytännössä aseet kuitenkin olivat DWM:n valmistamia ja ne vain koottiin Vickersin tehtaalla Versailles’n rauhansopimuksen kiertämiseksi.


title: Parabellum P08

text: Parabellum valittiin vuonna 1904 Saksan keisarillisen laivaston uudeksi palveluspistooliksi nimikkeellä Marine–Modell P04. 9 mm Parabellum -kaliiperinen malli oli varustettu 150 mm:n mittaisella piipulla, kaksiasentoisella hahlolla, jonka asetukset olivat 100 ja 200 metriä sekä kahvavarmistimella. Mallia valmistettiin 52 700 kappaletta.


title: Parabellum P08

text: Vuosina 1914–1918 Parabellumista valmistettiin noin 178 000 kappaletta 200 millimetrin mittaisella piipulla ja siihen kiinnitetyllä 800 metriin asti etäisyyssäädettävällä tangenttitähtäimellä varustettua "Lange Pistole 08" –mallia, joka jaettiin perälaudalla ja siihen kiinnitetyllä nahkakotelolla varustettuna lähinnä tykistölle ja konekiväärijoukoille; tästä on peräisin aseen yleisin nimitys "Artillerie-08", "Ari-08" tai ”tykistöparabellum”. Tähän malliin alettiin valmistaa 32 patruunan "Trommelmagazine 08" -rumpulipasta, josta tuli myös MP18 –konepistoolin ensimmäinen lipastyyppi; konepistoolikäyttöä varten lipas täytyi varustaa irrallisella adapterilla. Ennen konepistoolien käyttöönottoa ja niiden korvikkeena saksalaisten vuodesta 1915 muodostamia Sturmbatallione–rynnäkköjoukkoja aseistettiin muun muassa rumpulippailla varustetuilla tykistöparabellumeilla, jotka olivat kiväärejä ja karbiineja kätevämpiä juoksuhautoja vyörytettäessä.Sveitsin armeija käytti Parabellumia kolmena eri versiona, jotka kaikki olivat 7,65 Parabellum -kaliiperisia ja varustettu kahvavarmistimella:DWM:n Saksassa valmistama noin 5 000 kappaleen erä.


title: Parabellum P08

text: Tämän mallin noin 33 000 kappaleen valmistuserästä DWM valmisti lähes puolet. Vuoden 1918 alusta pistoolia alkoi valmistaa "Bern Arsenal" Sveitsissä. Valmistus jatkui vuoteen 1933.


title: Parabellum P08

text: Yritys alentaa pistoolin valmistuskustannuksia yksinkertaistamalla aiempaa mallia. Tätä mallia valmistettiin vuosina 1933–1946 noin 28 000 kappaletta.


title: CCM

text: CCM (aiemmin Canada Cycle & Motor Co. Ltd) on jääkiekkovarusteita valmistava yritys. CCM-merkillä valmistetaan myös polkupyöriä. CCM oli NHL-liigan virallinen sponsori ja jääkiekkovarusteiden toimittaja vuoteen 2014 saakka.


title: CCM

text: CCM-tehdas toimii Suomessa.


title: CCM

text: CCM on vuonna 1899 perustettu yhtiö, joka valmisti polkupyöriä ja lyhyen ajan myös autoja. Vuonna 1905 yritys alkoi valmistaa myös jääkiekkoluistimia ja myöhemmin erilaisia jääkiekkovarusteita. Vuosien varrella CCM osti muita jääkiekkovarusteiden valmistajia (kuten suomalaisen Karhun) ja tuli tunnetuksi ”The Hockey Company” -nimellä.


title: CCM

text: Vuonna 2004 Reebok osti The Hockey Companyn CCM-brändeineen. Reebok puolestaan on osa kansainvälistä Adidas Group -konsernia.


title: CCM

text: Suomessa Hämeenlinnan Pallokerho, Tampereen Ilves, Pelicans, Saimaan Pallo, Oulun Kärpät ja Helsingin IFK käyttävät CCM:n varusteita. Myös KHL-seura Jokereiden päävarustekumppani on CCM.


title: Ilmari Saarelainen

text: Matti Pekka Ilmari Saarelainen (s. 12. syyskuuta 1944 Uusikaupunki) on suomalainen näyttelijä.


title: Ilmari Saarelainen

text: Ilmari Saarelaisen isä on kotoisin Viipurista ja äiti Uudestakaupungista. He tapasivat opiskellessaan Ateneumissa. Ilmarin äiti maalasi Arabian lautasia ja suunnitteli karkkipapereita Hellakselle. Isä taas oli muun muassa Suomen Trikoolla mainosmiehenä. Nuori Ilmari esiintyi tästä syystä mallina alusasumainoksissa. Lapsuuden kesät hän vietti länsirannikolla ja kesät Valkeakoskella.


title: Ilmari Saarelainen

text: Saarelainen tunnetaan erityisesti komediarooleistaan. Hän tuli suurelle yleisölle tutuksi suositussa televisiosarjassa "Tankki täyteen" (1978–1980), jossa hän esitti perheen poikaa Juhana Viléniä. "Tankki täyteen" -sarjan jälkeen Saarelainen esitti toista pääosaa televisiosarjassa "Sisko ja sen veli". Saarelainen on maininnut työskentelyn Neil Hardwickin kanssa yhdeksi uransa kohokohdista.


title: Ilmari Saarelainen

text: Saarelainen näytteli 1980-luvulla myös useissa Visa Mäkisen elokuvissa. Saarelaisen tunnetuin roolihahmo 1990-luvulla oli hovimestari Pyry Laineen rooli "Elämän suola" -televisiosarjassa. Loppuvuodesta 2007 esitettiin TV2:lla "Antiikkieno"-sarja, jossa Saarelainen oli nimiroolissa.


title: Ilmari Saarelainen

text: Saarelainen on valmistunut Suomen Teatterikoulusta vuonna 1968. Vuosina 1968–1969 hän työskenteli Kotkan kaupunginteatterissa. Vuodesta 1969 lähtien hän työskenteli Tampereen Työväen Teatterissa, josta hän jäi eläkkeelle vuonna 2008.


title: Ilmari Saarelainen

text: Eläkkeelle jäännin jälkeen hän on esiintynyt muiden muassa Tampereen Työväen Teatterissa, Tampereen Teatterissa, Helsingin kaupunginteatterissa sekä Suomen Kansallisoopperassa.


title: Nike Bauer

text: Bauer on maailman johtavia jääkiekkovarusteiden valmistajia. Bauerista tuli 1994 kokonaisuudessaan Niken tytäryhtiö. Vuonna 2006 NikeBauer Vapor XXX Nike Bauer Vapor XXXX Nike Bauer Supreme One95:n julkaisu esitteli ensimmäistä kertaa uuden tuotenimen: Nike Bauer. Silloin Nike käytti yhteisnimeä tuotteessaan ensimmäinen kerran. Kaudelle 2009–2010 Nike Bauer ottaa käyttöönsä vanhan nimen Bauer.


title: Nike Bauer

text: Bauer perustettiin vuonna 1927 Kitchenerissä, Ontariossa, Kanadassa. Bauer valmisti vuonna 1933 ensimmäisenä luistimia, joissa terä oli yhdistetty jalkineeseen. Vuonna 1994 Bauer alkoi käyttää rei'itettyä TUUK-asennuspohjaa, jolla terä kiinnitettiin luistimen kenkäosaan. Luistimista tuli kevyempiä ja kestävämpiä, mikä vaikutti jääkiekon pelaamiseen.


Nike Bauer


title: Spoonman

text: ”Spoonman” on Soundgardenin kappale. Se julkaistiin ensimmäisenä singlenä albumilta "Superunknown" vuonna 1994. Alun perin se kirjoitettiin elokuvaa "Singles" (1992) varten. Kappale löytyy myös Soundgardenin kokoelmalta "A-Sides". Single nousi Suomen virallisen listan sijalle 8.


title: Spoonman

text: Kappaleen nimen idea tuli Pearl Jamin basistilta Jeff Amentilta. Chris Cornell keksi kirjoittaa aiheesta kappaleen. Kappale kertoo seattlelaisesta katutaiteilijasta Artis the Spoonmanista, joka soittaa musiikkia lusikoilla. Hänen ”lusikkasoolonsa” kuullaan kappaleen lopussa.


title: Spoonman

text: Kappale sai paljon hyviä listasijoituksia ja voitti parhaan metalliesityksen Grammy-palkinnon.


title: Alex Staropoli

text: Alessandro (Alex) Staropoli (s. 9. tammikuuta 1970, Trieste) on italialainen muusikko, joka soittaa koskettimia Rhapsody of Fire -yhtyeessä.


title: Alex Staropoli

text: Staropoli oli mukana perustamassa Rhapsody of Firea vuonna 1993. Hän syntyi Triestessä ja sai ensimmäisen pianonsa 8-vuotiaana. 14-vuotiaana hän osti ensimmäisen sähkökitaransa. Rhapsody of Firen perustamisen jälkeen hän alkoi käyttää Korgin kosketinsoitinta. Staropoli kirjoittaa orkestraatiot kaikkiin Rhapsody of Firen kappaleisiin.


title: Alex Staropoli

text: Staropoli työskentelee myös ensimmäisen sooloalbuminsa parissa.


title: Bauhaus (täsmennyssivu)

text: Bauhaus tarkoittaa seuraavia:


title: The Day I Tried to Live

text: The Day I Tried to Live on yksi Soundgardenin tunnetuimmista hiteistä. Se julkaistiin singlenä albumilta Superunknown vuonna 1994. Kappaleen on säveltänyt ja sanoittanut Chris Cornell.


title: The Day I Tried to Live

text: Kappale ei saanut yhtä suurta suosiota kuin albumin kaksi muuta hittiä "Spoonman" ja "Black Hole Sun", johtuen todennäköisesti siitä että Soundgarden ei promotoinut singleä. Singlestä on olemassa vain yksi versio, joka on saatavilla CD:nä, kasettina, 12" vinyylinä sekä 7" vinyylinä.


title: The Day I Tried to Live

text: Kappaleesta tehtiin myös musiikkivideo, jonka ohjasi Matt Mahurin. Se julkaistiin "Alive In The Superunknown" CD+-formaatissa.


title: The Day I Tried to Live

text: Yhtye nimeltä "Between the Buried and Me" teki kappaleesta oman versionsa. Se löytyy heidän kolmannelta albumiltaan "The Anatomy Of".


title: Bantuekspansio

text: Bantuekspansio oli afrikkalaisten bantukansojen levittäytyminen Afrikkaan. Bantut ovat alun perin kotoisin Benue-Cross-jokien alueelta Kaakkois-Nigeriasta, ja nykyisin he ovat levinneet yli Afrikan Sambian alueelle. Joskus toisella vuosituhannella eaa., kenties Saharan kuivumisen ja siitä seuranneen Saharan alueen kansojen migraation aiheuttaman paineen alkuunpanemana he laajensivat asuinalueitaan Afrikan sademetsien alueelle ("vaihe I"). Noin 1 000 vuotta myöhemmin he aloittivat nopeamman "toisen vaiheen" laajentumalla ulos metsistä kohti eteläistä ja itäistä Afrikkaa. Jossain vaiheessa ensimmäisellä vuosituhannella uudet viljelystekniikat ja -kasvit saapuivat nykyiseen Sambiaan todennäköisesti Lounais-Aasiasta malaijilais-polynesialaista kieltä puhuneiden madagaskarilaisten mukana. Näiden uusien resurssien vauhdittamana uusi bantujen kansainvaellus kohdistui tämän alueen keskukseen ("vaihe III").


title: Bantuekspansio

text: Vuoteen 1000 jaa. mennessä bantut olivat saapuneet nykyisten Zimbabwen ja Etelä-Afrikan alueille. Zimbabwessa syntyi ensimmäinen merkittävä eteläisen pallonpuoliskon valtio Mwene Mutapa. Se valvoi kauppareittejä eteläisestä Afrikasta Sambesin pohjoisosiin vaihtaen kultaa, kuparia, arvokkaita kiviä, lihaa, luuta ja metalliesineitä Swahili-rannikon arabikauppiaiden kanssa. 1300–1400-lukujen paikkeilla imperiumi oli kuluttanut resurssinsa ja luhistui jättäen Muinais-Zimbabwen kaupungin autioksi.


title: Andy Chiodo

text: Andy Chiodo (s. 25. huhtikuuta 1983 Toronto, Kanada) on kanadalainen entinen jääkiekkomaalivahti ja nykyinen maalivahtivalmentaja. Chiodo pelasi viimeksi Itävallassa HC Innsbruckin riveissä ja siirtyi kauden 2017-2018 alusta OHL-joukkue Ottawa 67's:n maalivahtivalmentajaksi.


title: Andy Chiodo

text: Chiodo pelasi ennen ammattilaisuraansa OHL-junioriliigan Toronto St. Michael's Majors -joukkueessa. New York Islanders varasi hänet NHL:ään kesällä 2001. Islanders ei kuitenkaan tehnyt Chiodon kanssa sopimusta, minkä vuoksi hän tuli uudestaan varauskelpoiseksi. Pittsburgh Penguins otti Chiodon uudestaan kesällä 2003 199. varausvuorolla. Chiodo aloitti ammattilaisuransa 2003–2004, jolloin pääsi pelaamaan muutamassa pelissä Pittsburghissa. Pääosa kaudesta meni kuitenkin AHL-joukkue Wilkes-Barre/Scranton Penguinsissa, joka eteni aina AHL:n finaaleihin asti häviten kuitenkin Milwaukee Admiralsille. Seuraavien kahden kauden aikana Chiodo ei pelannut yhtään NHL-ottelua ja joutui pelaamaan useita otteluita myös ECHL:n Wheeling Nailersissa.


title: Andy Chiodo

text: Pohjois-Amerikan vuosinaan Chiodo osallistui otteluissa muutaman kerran tappeluihin, joissa vastustajina oli muun muassa Ottawan Ray Emery sekä AHL:n finaalisarjassa Antero Niittymäki.


title: Andy Chiodo

text:
Kaudeksi 2006–2007 Chiodo siirtyi SM-liigaan. Hän teki vuoden sopimuksen Kärppien kanssa. Chiodo loukkaantui kuitenkin harjoituskaudella ja sopimus purettiin, kun Kärppien Tuomas Tarkki nousi liigan huippuihin. Tämän jälkeen Chiodo siirtyi hetkeksi Jokereihin, mutta parin ottelun jälkeen myös Helsingissä ottelut päättyivät loukkaantumiseen. Hieman ennen SM-liigan siirtoajan umpeutumista Chiodo siirtyi HPK:hon, jonka riveissä pelasi loistavat pudotuspelit voittaen myös SM-pronssia. Kauden päätyttyä Chiodon ennustettiin suuntaavan Pohjois-Amerikkaan, mutta jopa HPK:n seurajohdon yllätykseksi hän pyysi uutta sopimusta. Sopimusehdotus annettiin ja mietinnän jälkeen Chiodo päätti jatkaa HPK:ssa myös kaudella 2007-2008. Chiodo kuitenkin palasi kesken kauden takaisin Ouluun, jossa voitti Kärppien riveissä Suomen mestaruuden.
Kaudeksi 2008-2009 Chiodo siirtyi Valko-Venäjälle, KHL-seura Minskin Dynamoon.


title: Andy Chiodo

text: Elokuussa 2009 Chiodo teki kaksisuuntaisen yhden vuoden sopimuksen Ottawa Senatorsin kanssa.


title: Andy Chiodo

text: Marraskuussa 2013 Chiodo hankittiin Tapparassa epäonnistuneen Zoltán Hetényin tilalle kauden loppuun kestävällä sopimuksella.


Symphony of Enchanted Lands II: The Dark Secret on Rhapsody of Firen vuonna 2004 julkaisema konseptialbumi. Se sai nimensä vuonna 1998 julkaistun "Symphony of Enchanted Lands" -levyn mukaan, jonka musiikillinen tyyli oli yhtyeen jäsenten mielestä samanlainen kuin uudella albumilla.


title: Symphony of Enchanted Lands II: The Dark Secret

text: Albumi äänitettiin useilla studioilla. Sen tuotti Joey DeMaio. Lukuun ottamatta italiankielistä kappaletta "Guardiani del destino" ja latinankielistä "Ira Divinaa" koko levy on englanninkielinen.


title: Bleed Together

text: Bleed Together on Soundgardenin vuonna 1997 julkaisema single. Monet sanovat sitä yhtyeen kokoelman "A-Sidesin" ainoaksi ennenjulkaisemattomaksi kappaleeksi. Tosiasiassa se julkaistiin jo "Burden In My Hand"-singlen b-puolena vuonna 1996. Ainut versio singlestä on yksi-raitainen promo-single. Promo-singlen Meksikon versio tavaa A-Sidesin väärin. Meksikon versiolla lukee albumilta "A-Slides".


title: NBC

text: NBC (National Broadcasting Company) on yhdysvaltalainen televisioyhtiö, jonka kotipaikka on New Yorkin Rockefeller Center. NBC on Yhdysvaltojen suurimpia mainosrahoitteisia televisioyhtiöitä. Sen suuria kilpailijoita ovat ABC, CBS ja FOX.


title: NBC

text: NBC:tä kutsutaan myös Peacock Networkiksi yhtiön logosta johtuen. NBC on osa Comcastin omistamaa mediajätti NBC Universalia, ja se toimittaa materiaalia noin kahdelle sadalle yhdysvaltalaiselle televisioasemalle. NBC omistaa myös uutiskanavat CNBC ja MSNBC, uusimpana tulokkaana kanavaperheessä on espanjankielinen tv-kanava Telemundo, jonka NBC osti vuonna 2001.


title: NBC

text: NBC tunnetaan eritoten sen talousuutisista, joista selviävät kattavat tiedot eri talousasioista, kuten kursseista, Nikkei-, OMX- ja Nasdaq-indekseistä ja niin edelleen.


title: NBC

text: "National Broadcasting Company" perusti aloitti radiotoimintansa 15. marraskuuta 1926 New Yorkissa, televisiotoiminta taas alkoi virallisesti 1. heinäkuuta 1941. NBC:n omisti aina vuodesta 1926 vuoteen 2003 saakka Radio Corporation of America, mutta NBC:n hallinta oli siirtynyt jo 1986 suuryritys General Electricille.


title: NBC

text: Vuonna 1943 Yhdysvaltain korkeimman oikeuden päätöksessä todettiin NBC:n hallitsevan kahta päällekkäistä radioverkkoa. Päätöksen seurauksena NBC joutui myymään Blue Networkina tunnetun osan yrityksestä Edward Noblelle, jonka hallinnassa siitä muodostui myöhemmin American Broadcasting Company.


title: NBC

text:
NBC ja sen kilpailija CBS ovat molemmat hylänneet lyhenteiden takana olevat viralliset nimet. National Broadcasting Company muuttui NBC Universaliksi, kun yhtiö fuusioitui ranskalaisen Vivendi Universalin viihdetuotantoyhtiön kanssa. NBC kuitenkin käyttää koko nimeään erikoistilaisuuksissa, kuten Macyn tavaratalon kiitospäivän paraatilähetyksissään.
NBC luopui radiotoiminnasta vuonna 1988, kun Westwood One osti NBC Radio Networkin nimen ja logon.


title: NBC

text: Suomessa näkyy tällä hetkellä vain yksi NBC:n omistama tv-kanava, CNBC, ja se on saatavilla kaapeli- tai satelliittiverkkoon. Suomessa esitetään NBC:n ohjelmia, kuten Frendit ja Frasier.


title: NBC

text: NBC esittää ohjelmia lähes laidasta laitaan. Kanavan menestystarinoita ovat muun muassa televisiosarja "Heroes" sekä komediasarjat "Frendit" ja "Frasier". NBC:llä on myös kattava tarjonta myöhäisillan keskusteluohjelmia, kuten "Late Night with Jimmy Fallon", ja sen jälkeen viimeiseksi puolituntinen "Last Call with Carson Daly".


title: Jukka Kuikka

text: Jukka Olavi Kuikka (s. 8. toukokuuta 1947 Jyväskylän mlk) on suomalainen toimittaja.


title: Jukka Kuikka

text: Kuikka on kotoisin Lahdesta. Vuodesta 1970 lähtien hän on työskennellyt muun muassa Helsingin Sanomien, Suomen Kuvalehden, Uuden Suomen ja Iltalehden toimittajana. Lisäksi on hän työskennellyt joitakin vuosia copywriterina mainostoimistossa, muun muassa VPV:llä ja Lowe Lintaksella.


title: Jukka Kuikka

text: Kuikka on kirjoittanut 30 vuoden aikana kolumneja Helsingin Sanomiin, Suomen Kuvalehteen, Uuteen Suomeen, Kauppalehti Optioon, Iltalehteen, Ilta-Sanomiin, Ekonomi-lehteen, MikroPC-lehteen ja muutamiin muihin.


title: Jukka Kuikka

text: Kuikka on toimittanut joitakin kirjoja, mm. "Julkkiskirjan" ja "Uuden Julkkiskirjan" Jari Tervon kanssa sekä "Talouselämän sanavaraston varasanaston" Henri Juvan kanssa.


title: Jukka Kuikka

text: Kuikka on aika ajoin ollut mukana myös televisiotyössä. 1990-luvun alkupuolella hän esiintyi yhtenä Anteeksi kuinka? -keskusteluohjelman "lautamiehistä". Sittemmin hän on osallistunut julkiseen keskusteluun Yle TV1:n lähettämän Aamu-TV:n suositussa Jälkiviisaat-ajankohtaisosuudessa.


title: Olympia Dukakis

text: Olympia Dukakis (s. 20. kesäkuuta 1931 Lowell, Massachusetts, Yhdysvallat) on kreikkalaissukuinen yhdysvaltalainen Oscar-palkittu näyttelijä.


title: Olympia Dukakis

text: Dukakis on esiintynyt useissa yhdysvaltalaisissa elokuvissa, kuten "Teräskukat", "Mr. Holland's Opus – elämän sinfonia", ja "Kuuhullut", josta Dukakis sai parhaasta naissivuosasta Oscarin, BAFTAn ja Golden Globen. Hän on voittanut Obie-palkinnon, joita jaetaan Off Broadway -näytelmille.


title: Olympia Dukakis

text: Entinen Massachusettsin kuvernööri ja demokraattisen puolueen vuoden 1988 vaalien presidenttiehdokas Michael Dukakis on Olympian serkku.


title: Olympia Dukakis

text:
Ehdokkaana:
Ehdokkaana:
Ehdokkaana:


title: Mauno Saari

text: Mauno Eljas Saari (s. 16. kesäkuuta 1947 Tornio) on suomalainen toimittaja, kirjailija ja käsikirjoittaja.


title: Mauno Saari

text: Syntyjään peräpohjalainen Saari on ollut toimittajana Helsingin Sanomissa ja päätoimittajana Iltaset-lehdessä, Suomen Kuvalehdessä, Iltalehdessä ja Uudessa Suomessa. Hän on kirjoittanut elämäkertakirjoja muiden muassa Niilo Yli-Vainiosta, Christopher Wegeliuksesta ja eräistä muista julkisuuden henkilöistä. Wegelius-kirjan lisäksi hän on käsitellyt 1990-luvun alun talouskriisiä kirjoissaan "Näkymätön käsi" ja "Rahat ja henki".


title: Mauno Saari

text: Saari on tehnyt käsikirjoituksia TV-elokuviin ja TV-sarjoihin. Tunnetuin näistä on Timo Bergholmin ohjaama "Hyvä veli" -sarja, joka kuvasi Suomen pankkikriisiä 1990-luvun alussa. Tuorein työ on tv-elokuva "Klooni", Timo Bergholmin ohjaama tarina geeniteknologiasta.


title: Mauno Saari

text: Saaren Paavo Haavikosta kertova kirja "Haavikko-niminen mies" sai aikaan ennakkokohua, kun Paavo Haavikon poika Heikki Haavikko esitti käräjäoikeudelle vaatimuksen, ettei kirjaa saa julkaista. Käräjäoikeus hylkäsi vaatimuksen.


title: David Nalbandian

text: David Pablo Nalbandian (s. 1. tammikuuta 1982 Córdoba, Argentiina) on argentiinalainen tennispelaaja. Hän nousi 20. maaliskuuta 2006 maailmanlistalla kolmanneksi. Nalbandian on oikeakätinen, 180-senttinen ja 79-kiloinen pelaaja. Hän ansaitsi tennisurallaan pelaamissaan peleissä yli 11 miljoonaa Yhdysvaltain dollaria. Nalbandian voitti urallaan 11 ATP-tason turnausta.


title: David Nalbandian

text: Nalbandian aloitti tennisuransa viisivuotiaana ja voitti vuonna 1998 junioreiden Yhdysvaltain avoimet. Junioriuran jälkeen Nalbandian on selvinnyt Wimbledonissa finaaliin vuonna 2002, jolloin hän hävisi Lleyton Hewittille erin 1–6, 3–6, 2–6, ja muissa Grand Slam -turnauksissa välieriin. Hänen tiellään on monessa turnauksessa ollut maailmanlistan ykköspelaaja, Sveitsin Roger Federer, kuten Ranskan avoimessa tennisturnauksessa ja Rooman tennisturnauksessa.


title: David Nalbandian

text: Nalbandian voitti urallaan yksitoista ATP-turnausta. Ensimmäiset voittonsa hän hankki Estorilissa ja Baselissa vuonna 2002, mutta kolmas voitto tuli vasta vuonna 2005 Münchenissä. Samana vuonna hän voitti Shanghain Masters Cupin, jossa hän kukisti Roger Federerin erin 6–7, 6–7, 6–2, 6–1, 7–6. Vuoden 2006 Masters Cupissa hän selvisi välieriin, mutta hävisi Yhdysvaltain James Blakelle erin 4–6, 1–6. Toukokuussa 2006 hän voitti massakentällä pelattavan Estorilin ATP-turnauksen lyöden loppuottelussa Nikolai Davydenkon 6–3, 6–4.


title: David Nalbandian

text: Seuraava turnausvoitto tuli vasta lokakuussa 2007, jolloin hän voitti Madrid Masters -turnauksen kovalla sisäkentällä ensin puolivälierässä maailman kakkospelaajan Rafael Nadalin, sitten välierässä maailman kolmosen Novak Đokovićin ja loppuottelussa miesten tenniksen ylivoimaisen ykköspelaajan Roger Federerin 1–6, 6–3, 6–3. Näin hänestä tuli kolmas pelaaja, joka on voittanut maailmanlistan kärkikolmikon samassa turnauksessa. Vain kaksi viikkoa myöhemmin Nalbandian voitti Pariisin Masters-turnauksen, jossa löi kolmannella kierroksella jälleen Roger Federerin ja aiheutti finaalissa Rafael Nadalille ensimmäisen tappion tenniskentällä Pariisissa kukistamalla hänet 6–4, 6–0.


title: David Nalbandian

text: Helmikuussa 2008 Nalbandian voitti Buenos Airesin ATP-turnauksen loppuottelussa maanmiehensä José Acasuson erin 3–6, 7–6(5), 6–4. Uransa yhdeksännen turnausvoiton hän hankki lokakuussa 2008 Tukholmassa voittaen loppuottelussa Robin Söderlingin erin 6–2, 5–7, 6–3.


title: David Nalbandian

text: Sydneyn ATP-turnauksen loppuottelussa tammikuussa 2009 Nalbandian voitti Jarkko Niemisen lukemin 6–3, 6–7(9), 6–2. Elokuussa 2010 hän voitti Washingtonin turnauksen.


title: David Nalbandian

text: Nalbandian ilmoitti uransa lopettamisesta lokakuussa 2013.


title: David Nalbandian

text: Nalbandian syntyi Córdobassa, joka on Argentiinan toiseksi suurin kaupunki. Hänen harrastuksiinsa kuuluvat kalastus ja jalkapallo. Maaliskuusta 2009 lähtien hänen valmentajanaan toimi entinen ATP-ammattilainen Luis Lobo.


title: David Nalbandian

text: s = sisäkenttä


title: Etelä-Suomen Kalastusvakuutusyhdistys

text: Etelä-Suomen Kalastusvakuutusyhdistys on yksi Suomen kuudesta kalastusvakuutusyhdistyksestä. Sen toimialuetta on Etelä-Suomen läänin rannikko. Toiminnan painopiste on alueen itäosassa, Pyhtään, Kotkan, Haminan ja Virolahden alueella. Etelä-Suomen Kalastusvakuutusyhdistys vakuuttaa päätoimisten ammattikalastajien kalastusvälineitä, esimerkiksi kalastusaluksia ja kalanpyydyksiä. Liiton toimisto on Kotkassa. Etelä-Suomen Kalastusvakuutusyhdistyksen puheenjohtajana toimii Jan Sjögren ja toimitusjohtajana Teemu Tast.


title: Etelä-Suomen Kalastusvakuutusyhdistys

text: Kalastusvakuutusyhdistysten toimintaa ohjaavia säädöksiä ovat mm. laki ja asetus kalastusvakuutusyhdistyksistä, vakuutusyhdistyslaki ja vakuutussopimuslaki.


title: Etelä-Suomen Kalastusvakuutusyhdistys

text: Katso myös Etelä-Suomen Merikalastajain Liitto.


title: Pablo Birger

text: Pablo Birger (7. tammikuuta 1924, Buenos Aires – 9. maaliskuuta 1966) oli argentiinalainen Formula 1 -kuljettaja.


title: Pablo Birger

text: Birger ajoi vuonna 1953 Argentiinan Grand Prix -kilpailun vuokratulla Simra-Gordinilla. Hänen osaltaan kilpailu päättyi 21. kierroksen kohdalla. Kaksi vuotta myöhemmin hän kokeili Argentiinan osakilpailua uudelleen Gordinin autolla, mutta joutui jälleen keskeyttämään, tällä kertaa ensimmäisen kierroksen jälkeen.


title: Kalastusvakuutusyhdistys

text: Kalastusvakuutusyhdistys on kalastusvakuutukseen erikoistunut vakuutusyhdistys. Suomessa toimii kuusi kalastusvakuutusyhdistystä ja Ahvenanmaalla keskinäinen vakuutusyhtiö. Kalastusvakuutusyhdistykset vakuuttavat päätoimisten ammattikalastajien kalastusvälineitä, esimerkiksi kalastusaluksia ja kalanpyydyksiä. Tätä kutsutaan kalastusvakuutukseksi. Kalastusvakuutusyhdistysten toimintaa ohjaavia säädöksiä ovat muun muassa laki kaupallisen kalastuksen vakuutustuesta, vakuutusyhdistyslaki ja vakuutussopimuslaki.


title: Vessölandet

text: Vessölandet on saari Porvoon edustalla Suomenlahdella. Saaren pinta-ala on 52 km².


title: Vessölandet

text: Vessölandet on 14 kilometriä pitkä ja kuusi kilometriä leveä hiekkakerrostumista ja muinaisrannoista kuuluisa saari, josta Helsinki on saanut huomattavan määrän hiekkaa rakennusteollisuuteen. Hiekka on laivattu Helsinkiin. Vessölandetiin johtaa tie numero 1551 (Porvoo–Sondby). Saaren erottaa mantereesta kapea lähes umpeenkasvanut Fladanin kanava.


title: Vessölandet

text: Vessölandetin eteläosassa lähellä Sondbyn kylää on Porvoon kaupungin virkistysalueita. Alueella on myös paljon kesähuviloita. Huvilan rakentamisedellytyksenä on minimissään hehtaarin maatontti.


title: FC Kuusankoski

text: FC Kuusankoski on kouvolalainen jalkapalloseura. Sen kotikenttänä toimii Kuusankosken urheilupuisto.


title: FC Kuusankoski

text: FC Kuusankoski perustettiin 24. lokakuuta 1996 ja vuonna 1997 se aloitti varsinaisen kilpailutoiminnan Kakkosessa. Ykkösessä joukkue pelasi vuosina 2001–2004. Seura luopui miesten edustusjoukkueestaan ja Kakkosen sarjapaikastaan kauden 2010 päätteeksi. Seuran toimintaa jatkoivat naisten sekä B-poikien ja -tyttöjen joukkueet.


title: FC Kuusankoski

text: FC Kuusankosken junioriseura on Kumu Junior Team. Kuusankosken Kumu on Kuusankosken entinen seura, joka pelasi myös Veikkausliigassa yhden kauden 1990. Tuolloin tuli yleisöennätys 3 269 Hakaa vastaan. FC Kuusankoski perustettiin Kumun ja voikkaalaisen Pallo-Peikkojen yhdistäessä toimintojaan. Seurat tekivät yhteistyötä jo vuosina 1975–1988 nimellä Kumu-Peikot.


title: Ferdinand Boberg

text:
Ferdinand Boberg (11. huhtikuuta 1860 Falun – 7. toukokuuta 1946 Tukholma) oli ruotsalainen arkkitehti. Boberg oli yksi näkyvimmistä ja tuotteliaimmista arkkitehdeista Ruotsissa 1800-luvun ja 1900-luvun vaihteessa. Hänen läpimurtonsa arkkitehtina tapahtui vuonna 1890, kun hänen suunnittelemansa kaasulaitos Värtegasvärketin rakennustyöt alkoivat Hjorthagenin kaupunginosassa Tukholman keskustassa.
Muita hänen suunnittelemiaan tunnettuja rakennuksia on muun muassa Tukholmassa Södermalmilla sijaitseva sähkölaitos, joka nykyisin toimii Tukholman moskeijana. Hän on myös suunnitellut Nordiska Kompanietin, joka on yksi huomattavimmista tavarataloista sekä Tukholmassa että koko Ruotsissa.


title: Ferdinand Boberg

text: Arkkitehdin töiden lisäksi Boberg toimi ajoittain muotoilijana, muotoillen varsinkin huonekaluja, lasiesineitä ja keramiikkaa.


title: M3 Lee

text: M3 (M3 Medium Tank) oli yhdysvaltalainen keskiraskas panssarivaunu, jota liittoutuneet käyttivät toisessa maailmansodassa. Britit antoivat vaunuilleen nimen "Lee" kenraali Robert E. Leen mukaan, ja myöhempi matalammalla tornilla brittispesifikaation mukaan valmistettu malli sai nimekseen "Grant" kenraali Ulysses S. Grantin mukaan. Vaunuja rakennettiin yli 6200 kappaletta, joista puolet toimitettiin briteille, näistä 1700 Australiaan, 900 Intiaan, ja 1200 Neuvostoliittoon.


title: M3 Lee

text: M3 kehitettiin vuonna 1939 tuotantoon tulleen M2-panssarivaunun pohjalta, joka oli Yhdysvaltojen liittyessä toiseen maailmansotaan vuonna 1941 aseistukseltaan ja panssaroinniltaan jo vanhentunut. Yhdysvaltain armeija halusi 75 mm tykillä varustetun uuden panssarivaunumallin, mutta vaatimukset täyttävä M4 Sherman ei kuitenkaan ollut vielä valmis sarjatuotantoon.


title: M3 Lee

text: Korvikkeeksi suunniteltiin M2:n alustalle vahvemmin panssaroitu ja rungon oikeaan laitaan kasematti-tyyliseen sijoitukseen asennetulla 75 mm M2 tai M3 -tykillä aseistettu M3, lisäksi vaunussa oli myös pieni 37 mm M5 tai M6 -tykillä varustettu tykkitorni. Vaunun huonoja puolia olivat muun muassa sen korkea profiili, runkoon sijoitetun tykin pieni kääntymäsektori ja niitit, joilla panssarilevyt niitattiin paikoilleen. Se kuitenkin tarjosi tärkeissä taisteluissa Pohjois-Afrikassa vastuksen Panzerkampfwagen III:lle ennen Shermanin tuloa rintamalle.


title: M3 Lee

text: Yleisin Leessä käytetty moottori oli 9-sylinterinen, ilmajäähdytteinen Wright (Continental) R975 EC2 -tähtimoottori, joka oli tarkoitettu alun perin lentokonemoottoriksi. Moottorin koko ja sen muoto johtivat vaunun korkeaan profiiliin. Moottorin keskeltä lähtevä akseli kulki miehistötilan lattian alta, mitä pakotti korottamaan sitä. Vaihteistona oli Mackin kehittämä viisinopeuksinen + yksi taaksepäin Synchromesh-vaihteisto. Jousituksessa käytettiin jo M1 Combat Carissa 1930-luvulla käyttöön otettua Vertical volute spring suspension (VVSS) -ratkaisua. Monia Leen alustan ja voimansiirron osia käytettiin myöhemmin M4 Sherman -vaunussa. Sherman käytti myös samaa 75 mm tykkiä.


title: M3 Lee

text: M3-vaunuja käytettiin Kauko-idässä sodan loppuun asti. Yli 1 200 dieselmoottorista M3A3 ja M3A5-vaunua toimitettiin Neuvostoliittoon 1942–1943. Vaunu ei ollut suosittu. Neuvostoliitossa sitä pidettiin suuresta siluetistaan huolimatta alitehoisena, nirsona polttoaineen ja öljyjen suhteen ja liikkumiskyvyltään heikkona. Vaunu soveltui huonosti Venäjän teille ja jäi helposti jumiin telaketjujen mennessä rikki.


title: M3 Lee

text: M3:n alustalle rakennettiin 3 490 kappaletta 105 mm M1/M2 haupitsilla aseistettua M7 Priest-panssarihaupitsia, sata 155 mm tykillä aseistettua M12-panssarihaupitsia ja erilaisia huolto- ja kuljetusvaunuja. Kanadassa M3:n alustalle suunniteltiin Ram-vaunu.


title: Cubase

text: Steinberg Cubase on MIDI- ja audiosekvensseri-ohjelmistosarja. Cubasen on alun perin kehittänyt saksalainen Steinberg vuonna 1989.


title: Cubase

text: Cubasen kaltaisista ohjelmista käytetään nykyisin myös lyhennettä DAW (engl. Digital Audio Workstation). Cubase toimii kuin moniraitanauhuri, sen käyttöliittymä ja monet eri toiminnot ovat sekä nimiltään että visuaaliselta ulkonäöltään analogisten esikuviensa mukaisia. Cubasen ensimmäiset versiot olivat AtariST-tietokoneille, mutta myöhemmin siitä tehtiin versiot myös Mac OS- ja Windows-alustoille. Nykyisin Cubasea tehdään vain Windows 7, Windows 8 ja Mac OS X -käyttöjärjestelmille, ja sen uusin versio on Cubase 9.5 (Syyskuussa 2018 ). Saatavilla on myös halvempi ja ominaisuuksiltaan hieman riisutumpi Cubase Artist 9.5 Ja vielä riisutumpi Cubase Elements 9.5


title: Suuret setelit

text: Suuret setelit ("The Color of Money") on vuonna 1986 ensi-iltansa saanut yhdysvaltalainen elokuva, joka pohjautuu löyhästi Walter Tevisin romaaniin "The Color of Money". Elokuvan on ohjannut Martin Scorsese. "Suuret setelit" on jatkoa elokuvalle "Suurkaupungin hait" ("The Hustler"), joka sekin perustuu Tevisin romaaniin.


title: Suuret setelit

text: Elokuvan pääosaa, Fast Eddie Felsonia näyttelee Paul Newman, joka näytteli myös "Suurkaupungin hait" -elokuvassa. "Suurissa seteleissä" näyttelevät lisäksi Tom Cruise, Mary Elizabeth Mastrantonio, Helen Shaver ja John Turturro.


title: Suuret setelit

text: "Suuret setelit" lisäsi biljardin suosiota. Kriitikoiden arvostelut eivät kuitenkaan olleet kovin myönteisiä, sillä monet pitivät sitä vain "Suurkaupungin hait" -elokuvan heikompana uudelleenfilmatisointina. Scorsese myönsi myöhemmin, että "Suuret setelit" oli hänelle vain välityö, jolla hän rahoitti "Kristuksen viimeinen kiusaus" -elokuvan tekemisen.


title: Suuret setelit

text: Paul Newman sai roolityöstään Oscarin parhaasta miespääosasta ja oli ehdolla Golden Globe -voittajaksi. Kaikkiaan elokuva sai neljä Oscar-ehdokkuutta.


title: Suuret setelit

text:
"The New York Timesin" kriitikot valitsivat "Suuret setelit" vuonna 2004 yhdeksi kaikkien aikojen tuhannesta parhaasta elokuvasta maailmassa.Ehdokkaana:
Ehdokkaana:


title: Suuret setelit

text: "Video-oppaassa" vuodelta 1994 "Suuret setelit" saa neljä tähteä viidestä, mikä vastaa sanallista arviota ”erinomainen”.


title: James Dean Bradfield

text: James Dean Bradfield (s. 21. helmikuuta 1969, Pontypool) on walesilaisen Manic Street Preachers -yhtyeen laulaja ja kitaristi.


title: James Dean Bradfield

text: Bradfield syntyi ja varttui Walesissa. Hän oli lapsena koulukiusattu pienen kokonsa ja nimensä vuoksi. Hänet on nimetty amerikkalaisnäyttelijä James Deanin mukaan. Bradfieldin isä olisi halunnut nimetä poikansa Clint Eastwood Bradfieldiksi, mutta perheen äidin ansiosta näin ei tapahtunut. Jamesilla oli koulukiusaamisesta huolimatta kolme erityisen läheistä ystävää: hänen serkkunsa Sean Moore, joka asui lapsuutensa Bradfieldeillä vanhempiensa eron jälkeen ja on Manic Street Preachersin rumpali, sekä tulevat yhtyetoverit Nicky Wire ja Richey James Edwards.


title: James Dean Bradfield

text: Bradfield tutustui The Clashiin jo varhain ja päätti ryhtyä rocktähdeksi. Hän oli nuorena lahjakas juoksija mutta hylkäsi urheilun musiikin viedessä mukanaan. Hän opetteli soittamaan kitaraa Guns N' Rosesin "Appetite for Destructionin" avulla ja pian hän jo toimi katusoittajana Cardiffin kaduilla. Tuolta ajalta on peräisin myös yhtyeen nimi; satunnainen koditon kutsui häntä "hulluksi katusaarnaajaksi" ("manic street preacher"). Pian myös Nicky Wire liittyi Bradfieldin seuraan soittamaan kaduilla. Yhtye alkoi muodostua kun Sean Moore taivuteltiin liittymään siihen ja basistiksi saatiin Miles "Flicker" Woodward. Richey James toimi tuohon aikaan yhtyeen keikkakuskina. Useiden eri nimikokeilujen ja Flickerin bändistä eroamisen jälkeen Richey astui kuvioihin ja nimi vakiintui Manic Street Preachersiksi. Yhtye alkoi soittaa rauhattomia keikkoja epämääräisissä paikoissa ympäri maata. Noina aikoina James mursi myös leukansa yritettyään puolustaa Richeytä McDonald'sissa tämän syntymäpäivänä eikä kyennyt laulamaan kahteen kuukauteen.


title: James Dean Bradfield

text: Yhtye alkoi levyttää ensimmäistä albumiaan 1990-luvun alkupuolella. Kolmannen julkaisun ("The Holy Bible") aikoihin vuonna 1994 Bradfield alkoi kärsiä alkoholismista, joka paheni yhtyetoveri Richey Jamesin mystisen katoamisen myötä. Bradfield muutti Lontooseen ja yhtye päätti jatkaa ilman Richeyä. He äänittivät neljännen levynsä, "Everything Must Go", joka menestyi ja nosti 'Manicsit' ensimmäistä kertaa suuren yleisön suosioon. Tämän jälkeen yhtye on julkaissut neljä studioalbumia ja jatkaa toimintaansa edelleen.


title: James Dean Bradfield

text: Bradfield on työskennellyt useiden artistien kanssa. Hän teki yhteistyötä Tom Jonesin kanssa tämän "Reload"-albumilla, Kylie Minoguen kanssa "Impossible Princess" -albumilla, Nicky Wiren veljen Patrick Jonesin kanssa levyllä "Commemoration & Amnesia" ja on remixannut kappaleen "Inertia Creeps" Massive Attackille. Vuonna 2003 Bradfield kirjoitti musiikin Patrick Jonesin näytelmään "The War Is Dead, Long Live the War".


title: James Dean Bradfield

text: Manic Street Preachersin pitäessä pidempää taukoa musiikinteosta Bradfield julkaisi 24. heinäkuuta 2006 ensimmäisen soololevynsä nimeltään "The Great Western". Se menestyi melko hyvin vähäisestä mediahuomiosta huolimatta ja oli ensimmäisellä myyntiviikollaan Britannian albumilistan sijalla 22. Suomessa levy ylsi virallisen listan 19. sijalle (vko 31/2006). Levyltä julkaistiin kaksi singleä. Ensimmäinen oli "That's No Way to Tell a Lie", joka oli Britanniassa julkaisuviikollaan singlelistan 18, ja toinen "An English Gentleman", joka nousi Britannian singlelistalla sijalle 31.


title: James Dean Bradfield

text: Bradfield asuu nykyisin Lontoossa, mutta omistaa talon myös Cardiffin satama-alueella. Hän avioitui Mylene Halsallin kanssa Firenzessä, Italiassa 11. heinäkuuta 2004. 1990-luvun alussa Bradfield oli kihloissa lähes kaksi vuotta mutta suhde päättyi eroon vuonna 1993. Politiikassa Bradfield kannattaa sosialismia.


title: Pedro de Cristo

text: Pedro de Cristo (1545/1550, Coimbra – 16. joulukuuta 1618, Coimbra) oli portugalilainen säveltäjä. Hän työskenteli pääasiassa Coimbrassa ja Lissabonissa.


title: Pedro de Cristo

text: Pedro de Cristo sävelsi kirkkomusiikkia, kuten messuja, virsiä, motetteja, hymnejä, kiitosvirsiä ja responsorioita.


title: Kapitan Sorokin

text: Kapitan Sorokin on venäläinen matalakulkuinen polaarijäänmurtaja, joka kykenee toimimaan Jäämeren ja muiden pohjoisten vesien lisäksi myös Venäjän pohjoisten jokien suistoalueilla.


title: Kapitan Sorokin

text: Neuvostoliitto tilasi samalla kertaa kaksi murtajaa, joista ensimmäinen sai nimekseen Kapitan Sorokin ja vuonna 1978 valmistunut murtaja Kapitan Nikolaev. Myöhemmin telakka sai vielä kahden sisaraluksen rakentamistyön: Kapitan Dranitsyn valmistui 1980 ja Kapitan Khlebnikov 1981.


title: Kapitan Sorokin

text: Murtajan kastoi laiturissa Neuvostoliiton Suomessa olevan kaupallisen edustuston päällikkö M. V. Gubanov. Neitsytmatkalleen laiva lähti päällikkönään merikapteeni V. S. Vekula. Rautaruukin teräslevyistä valmistetun Kapitan Sorokinin kotisatamaksi tuli aluksi Murmansk.


title: Kapitan Sorokin

text: Murtajan toiminta-aika täydellä teholla on noin 30 vuorokautta ja ruokavarastot on mitoitettu puolen vuoden käyttöä varten. Pitkien merelläoloaikojen vuoksi myös laivaväen viihtyvyyttä on ajateltu: kaikilla on oma hytti, WC ja suihku. Lisäksi murtajassa on lääkärin vastaanottotila ja leikkaussali, liikuntasali ja uima-allas, sauna, elokuvateatteri, kirjasto, musiikkihuone ja valokuvalaboratorio. Näin oli siis aluksen valmistumishetkellä.


title: Kapitan Sorokin

text: Kapitan Sorokin pystyy murtamaan 1,35 metrin paksuista jäätä kolmen solmun nopeudella (5 km/h). Vaikeita jääoloja varten murtaja on suunniteltu niin, että toinen jäänmurtaja voidaan kiinnittää sen taakse hinaushaarukkaan, ja näin saada käyttöön kahden murtajan yhteisteho. Laiva on varustettu myös pelastustehtäviä varten, joten se pystyy pumppaamaan laivoja tyhjäksi vedestä, sammuttamaan tulipaloja ja tukkimaan vuotoja.